Bikoiztu egin da ospitaleetako presioa azken bi asteetan - Nafarroa - euskalerriairratia.eus\nBikoiztu egin da ospitaleetako presioa azken bi asteetan\nEuskalerria Irratia 2021-04-06 09:46\nGobernuak emandako behin behineko datuen arabera, atzo 178 positibo atzeman zituzten.\nAste honetan, aurreko astean baino %10 kasu gehiago izan dira. Astebete kateatu du Nafarroak 150 kutsatuen langaren gainetik. Espainiar estatuko intzidentzia tasarik altuena du Nafarroak. 352 puntukoa da.\nIgandean 175 kasu atzeman zituzten, atzo antzera. Gobernuak emandako behin behineko datuen arabera, atzo 178 positibo atzeman dituzte.\nNafarroan positibotasun tasak gora egiten jarraitzen du, igandean %11koa izan zen. Bikoiztu egin da beraz, osasunerako mundu erakundeak epidemia bat kontrolpean dagoela esateko aholkatzen duen muga. Atzo %8,3koa izan zen tasa.\nAzken egunetan bezala, Tutera (13 positibo guztira) eta Cadreita (12 positibo) izan ziren positibo gehien pilatu zituzten herriak. Ondoren, Lodosa eta Iruñeko Arrotxapea eta Donibane auzoak, 10ekin. Ondoren, Burlata eta Atarrabia (9), Buztintxuri (6), Milagro eta Iturrama (5), eta Arguedas, Txantrea, Ermitagaña eta Tafalla (4). Iruñean 47 kasu izan ziren.\nOspitaleen presioak okerrera egin du azken bi asteetan. Igandean 150 paziente zeuden COVID-19agatik ingresatuta ospitale-sarean, aurreko egunean baino bost gehiago. Bikoiztu egin da ospitaleetako presioa. 24 pertsona daude ZIUan.\nSei pertsona ospitaleratu zituen igandean koronabirusarekin lotuta, horietako bi ZIUn, eta 86 urteko emakume bat hil zen gaixotasun horren ondorioz. Nafarroan 1.127 heriotza baieztatu dituzte guztira. Azken astean sei egun kateatu dira heriotzarik gabe, baina joera okertu dute azken berriek.\nJakina denez, goranzko joera horren ondorioz, murrizketak gogortu egin dira Aste Santuan, eta apirilaren 9ra arte egongo dira indarrean, luzatzeko aukerarekin. Joan den apirilaren 1etik, ostalaritzaren barrualdea itxita dago, merkataritza-edukiera %30ean dago azalera ertain eta handietan, eta bileren, konfinamendu perimetralaren eta etxeratze-aginduaren mugak mantentzen dira.\nGogorragoak dira, gauerditik, berriz, Argedasen. Perimetralki itxi du gobernuak herria bi astez. Salbuespen batekin: SendaVivara joateko aukera bai izanen dute Argedasetik kanpokoek, nahiz eta parkea Argedas herrian egin.\n2.300 biztanle inguru ditu herriak eta asteburu honetan, azken 14 egunetako intzidentzia metatua 100.000 biztanleko 2.810 kasukoa izan da; aurreko 7 egunetako intzidentzia, berriz, 2.151 kasukoa. Horrek goranzko joera adierazten du, kasuen ehuneko 76 azken aste horretan kontzentratu dira.


Handitzen, handitzen... - - Goiena.eus\nSaioa Garitano 2016-09-11 00:00\nDagoeneko Euskal Herriko haur, nerabe, heldu… egunerokoan murgilduta gaude. Nire txikiek ere ikastolako lehen eguna izan dute gaur. Urduritasuna, alaitasuna, udan ikusi ez dituzten laguntxoak ikusteko irrika… eta momentu berean, nagusiena arduratuta. Ziklo aldaketa, irakasle berria eta etxeko lanen ardura. Inork berari ezer esan gabe bere burua bueltaka hasi da. Norbaiti entzungo ziola argi dago… Ez baditut ondo egiten? Asko egin beharko ditut?\nHanditzen, bai, handitzen dabil, eta inguruan entzuten duenak ere arduratzen du. Zer esan guraso batek honen inguruan? Nola lasaitu? 6 urtetxorekin etxeko lanak baino zerbait gehiagotan pentsatu beharko luke, ezta?\nZorionez, azken hilabeteetan artikulu ugari irakurri ditut etxeko lanen inguruan, eta gehienak kontrako iritziarekin. Agian, ikasleak gainkarga hori jasaten du eta ez dauka zertan, eskola barruan egiten dena eta egiten den modua aldatzea izan ahal da aukera. Honekin batera, haurraren denbora librea murrizten dugu, familiarekin egoteko denbora murrizten da; ikasteak haurrarengan interesa piztu behar du eta etxeko lanekin kontrakoa lortzen dela uste dut.\nHanditzen doa bai… baina oraindik ere jolastea, ondo pasatzea… izan beharko litzateke bere ardura handiena. Lanak, lanak heltzen dira eskatu gabe ere. Gozatu eta asko jolastu! hauek izan dira gaurko egunean agurtzeko azken hitzak.


PC-ren desmuntaketa maider eta beñat- by BeniiiOrteee 101 views\nOrdenagailua Lana by alfonso eta joseba 568 views\n1. DISCO GOGORRA Disko gogorra (ingelesez hard disk, HD edo HDD akronimoekin laburtu ohi dena) ordenagailu baten informazio iraunkorra gordetzen duen gailua da. Disko gogorrek datu kopurua handiak gordetzeko gaitasuna izaten dute eta azkarrak dira datuak bilatu, ezabatu eta idazterakoan. Orokorrean disko gogorrak, magnetiko digital grabazio sistema erabiltzen du. Disko hauetan, karkasa berrenean, zentrokide plater pila bat aurkituko dugu. Plater hauek biraka hasten direnean, abiadura handia lortzen dute. Plater hauetan zehar inpultso magnetikoak irakurri edo idazteaz arduratzen diren buruak daude. Estandar ezberdinak daude ordenagailua disko gogorrarekin komunikatzeko garaian. Erabilienak Integrated Drive Electronics (IDE),SCSI, eta SATA dira, azken hau 2004ean estandarizatua. Lantegitik ateratzen den bezala, disko gogorra ezin da sistema eragile batengatik erabilia izan. Lehenik maila baxuko formatu bat eta partizio bat edo gehiago definitu beharra daude eta gero gure sistemak uler dezakeen formatu bat eman behar zaio. Solido egoerazkoak bezala deituriko mota desberdinetako diskoak ere existitzen dira informazioa biltegiratzeko erdieroalezko memoria erabiltzen dituztenak. Disko mota hauen erabilera konputagailu oso onentzat mugatzen zen orokorrean, bere prezio altuagatik, nahiz eta gaur egun merkatuan aurkitu daitezke kapazitate baxuko unitate ekonomikoagoak ordenagailu pertsonalen erabilerarako. Horrela, pista cachea solido egoerazko memoria bat da, memoria RAM mota, solido egoerazko gogor baten barruan. Disko gogor baten barruan plater ugari daude (2 eta 4 artean), hauek disko kontzentrikoak dira eta denek batera egiten dute bira. Burua (irakurri eta idazteko gailua) denak batera, kanpora edo barrura mugitzen diren eta bertikalki lerrokatuta dauden beso multzo bat da. Plater hauen puntan irakurketa/idazketa buruak daude, buruaren mugimenduari esker diskoaren kanpoko eta barruko aldeak irakurri ditzakeenak. Kontutan hartu behar diren disko gogorraren ezaugarriak:  Batez besteko atzipen denbora: Nahi den zilindroan orratza jartzeko behar den batez besteko denbora.  Bilaketarako batez besteko denbora: Orratzak periferiatik disko gogorraren erdira joateko behar duen denboraren erdia.  Latentzia: Diskoak bira erdia emateko behar duen denbora, atzipen denboraren batez bestekoaren berdina. Behin disko gogorreko orratza diskoko zilindroan jarrita, datua buru azpian kokatu arte birak eman behar ditu; hau gertatzeko behar den denbora, batez beste, diskoak bira erdia emateko behar duen denbora; honengatik latentzia biraketa abiaduraren desberdina da, baina gutxi gora behera honen proportzionala da.\n2.  Atzipen denbora maximoa: Nahi den zilindroan orratza jartzeko behar den gehienezko denbora. Batez besteko atzipen denboraren bikoitza da.  Pistaz pistako denbora: Uneko pistatik hurrengora saltatzeko denbora.  Transferentzia tasa: Ordenagailura informazioa transferitu daitekeen denbora.  Pistako cachea: Pista cachea solido egoerako memoria bat da, RAM mota, solido egoerako gogor baten barruan. Solido egoerakoak bezala deituriko mota desberdinetako diskoak informazioa biltegiratzeko erdieroalezko memoria erabiltzen dituzte. Disko mota hauen erabilera superkonputagailuetara mugatzen da, bere prezio altuagatik.  Interfazea: Ordenagailua eta disko gogorraren arteko komunikazio bidea. IDE/ATA, SCSI, SATA, USB edo Firewire izan daiteke.  ·Errotazio abiadura: Rpm kopurua. Fabrikatzaile nagusiak:  Western Digital  Maxtor  Samsung  Hitachi  Fujitsu  Quantum  Toshiba  Seagate  Zac Disko gogorra Informazio iturriak: Wikipedia Google Irudiak Youtube\nPC-ren desmuntaketa maider eta beñat-\nalfonso eta joseba


Etorriko da zure soaz heriotza... — Eibar.ORG | Eibarko peoria\nHemen zaude: Hasiera / Blogak / Nire uste harroan / Etorriko da zure soaz heriotza...\nEtorriko da zure soaz heriotza...\nXabier Mendiguren 2005/03/30 08:00\nPaveseren poeman edo harekin Letek egin zuen abestian bakarrik izan liteke heriotza ederra. Errealitatean, askoz gauza xaxtarragoa da, arruntagoa, tristeagoa. Hurbil tokatzen zaigunean, ez zaigu etortzen burura ideia liriko ederrik; pena handi bat soilik, hutsune moduko bat; hori betetzeko asmatu omen zuten erlijioa...\nOrain dela aste batzuk Zorroagako beilatokiko 8. gelan izan nintzen, hantxe baitzegoen nire lankide baten emaztea, urtetan pairatu zuen gaitz endekapenezko baten ondorioz hila.\nGela berean egokitu nintzen atzo, bat-batean bihotzekoak emanda hil zen lagun baten gorpua ikusten eta haren etxekoei besarkada bat ematen.\nBereak eta bi sufritu zituenaren pena batean; ez oinazerik ez abisurik gabe joan zen bestea, baina despeditu ezinaren mina geratu zaie familiako eta lagunei, zenbat maite zuten esan gabe geratu direla...\nEta poetak halakoetan ez daki zer esan. Eta hobe du isilik geratu.\nPoetak halakoetan, negar egin. Senideekin, lagunekin, edo bakardadean. Eta negar egin ondoren, indar pixkat hartutakoan, norabide zuzena hartu. Barkatu, ber-hartu. Bizitzaren alde politaren hegitik jun, eta tarteka, hango gauza txikien berri eman, poetak hain trebeki kontatzen dituenak.\nAurrekoan eman zuten dokumental bat, heriotzaren atarian zegoen jendeari buruzkoa. Denek zuten bizitzen segitzeko gogoa, eta gehienek, bizitzaren gauza txikiak gozatzen zituzten, sekula gozatu zutena baino gehiago. Eta oso oso gutxirekin konformatzen ziren, zoriontsu izateko.\nBizitzen segitzeko aukera daukagunok... Ze bide hartuko degu ba?


Izibene Oñederra azkoitiarraren 'Lursaguak' film laburra aukeratu dute Kimuak katalogorako - Urola Kostako Hitza : Urola Kostako Hitza\nIzibene Oñederra azkoitiarraren 'Lursaguak' film laburra aukeratu dute Kimuak katalogorako\nKimuak programaren 22. edizioan zazpi film aukeratu ditu epaimahaiak, eta tartean, Izibene Oñederraren 'Lursaguak' animaziozko filma dago. Aurreko edizioetan ere parte hartu izan du azkoitiarrak, 'Hotzanak' eta 'Hezurbeltzak' filmekin, besteak beste.\nIzibene Oñederra azkoitiarraren ‘Lursaguak’ filmeko irudi bat.\nEusko Jaurlaritzaren Kultura Sailak, Etxepare Euskal Institutuaren bitartez, eta Euskadiko Filmategia Fundazioaren laguntzarekin antolatutako film laburren katalogoa da Kimuak; aurtengoa 22. edizioa da, eta Izibene Oñederra azkoitiarraren Lursaguak animazioko film laburra aukeratu dute beste hainbat lanean artean. Oñederrak “poza” eta “lasaitasuna” hartu du bere lana katalogoaren parte dela jakitean, hark dioenez, filma banatzerako orduan “laguntza handia” baita Kimuak programan parte hartzea.\nLursaguak filmak Hélène Cixous frantziarraren esan bat du oinarrian. Izan ere, honako hau zioen hark: “Inoiz ezagutu ez den espezieko milioika lursagu, milaka urteko kulturaren oinarri kontzeptuala, birrintzen ari diren garai horretantxe bizi gara”. Esan horretan oinarrituta ondu du azkoitiarrak bere filma.\nOñederraren filmak lehenagotik ere aukeratu izan dituzte Kimuak programarako; 2007. urteko edizioan azkoitiarraren Hezurbeltzak filma aukeratu zuten, 2013. urtean, berriz, Hotzanak filma hautatu zuten, eta horrez gain, Kimuaken izan diren beste hainbat film laburretan ere parte hartu du Oñederrak, Beti bezperako koplak lan kolektiboan, adibidez.


March | 2017 | Biltzen\n2017ko berdintasun arloko jardueren plangintza\n30 March, 2017 Ainhize\nUrtero bezala, Biltzenek emakumeen eta gizonen arteko berdintasun arloko jarduera multzoa prestatu du.\nJarduera horiek Eusko Jaurlaritzaren Enplegu eta Gizarte Politiketako Sailaren berdintasuneko urteko planaren baitan jasoko dira.\nAurten egitea aurrez ikusitako jardueren helburu orokorra emakumeen eta gizonen arteko berdintasuna gauzatzen laguntzea da. Horretarako, balioetan aldaketa eta indarkeria matxista errotik desagerraraztea lortu nahi dira.\nGizarte eta osasun arloetako prestakuntza hitzartua\n28 March, 2017 Ainhize\nBiltzenek Osakidetzaren Zabalganako osasun-zentroak eta Gasteizko Udalaren baitako Lakuako, Hegoaldeko eta Ariznabarrako oinarrizko gizarte-zerbitzuek gizarte eta osasun arloko lankidetza arloan abian jarritako erakunde arteko eta lanbide arteko lana babestu du. Zehazki esanda, profesionalen talde zabalari zuzendutako prestakuntza-ekintza hitzartu dute. Honako hauek osatuko dute talde hori: medikuntzako eta erizaintzako langileek, administraziokoek, gizarte-lanekoek eta psikologiakoek. Bi edizio antolatu dituzte guztien parte-hartzea errazte aldera; bat goizez egingo da, eta bestea arratsaldez. Ikastaro bakoitza lau saiok osatuko dute: atzerriko etorkinen testuinguru sozio-juridikoari buruzko hasierako saioa eta gizarte eta osasun arloetako aniztasun kulturalarekin lotutako hiru. Zerbitzu publiko horietako ekintzen hartzaile eta erabiltzaile gehienak jasotzen dituzten hiru kolektibotan oinarrituko dira. Honako hauetan, zehazki: Magreb, Latinoamerika eta Afrika Beltza.\nPaziente Bizia: Ijito-komunitatearen osasuna zaintzen programaren aurkezpena\nMartxoaren 15ean aurkeztu zuten jendaurrean Paziente Bizia: Ijito-komunitatearen osasuna zaintzen programaren egokitzapena. Osakidetzak bultzatu duen ekimenak Osasun Eskolaren baitan duela sei urte baino gehiagotik erabiltzen diren metodologia eta tresnak egokitzen ditu programan parte hartzen dutenak haien autozaintzaren arloan ahalduntzeko eta, horren bidez, osasun-egoeran hobekuntzak lortzeko asmoz. Horrez gain, programak Ijito Herriarekiko Euskal Estrategian aurrez ikusitako osasuna sustatzeko helburua ere badu. Hori bideratzen eta jarraipena egiten hartzen dugu parte Biltzenen batez ere Euskadiko Ijito Herriaren sustapen integralerako eta gizarte-partaidetzarako Kontseiluko Idazkaritza Teknikoaren bidez (baina ez horren bidez bakarrik).\nXI. JARDUNALDIAK: INMMIGRAZIOA ETA INTEGRAZIOA EUSKADIN\nAtzerritartasun arloan ohiko galderak


«Berriz hazteari ekitea 'Titanic'-en mus partida bat irabaztea bezala da» | Ekonomia | Berria\nJoseba Azkarraga. Soziologia doktorea EHUn\n«Berriz hazteari ekitea 'Titanic'-en mus partida bat irabaztea bezala da»\nKrisi sistemikoa dela-eta kooperatibismoak moldatu egin behar duela dio Azkarragak, Mondragon taldean ibilbide luzea duen teorialariak. Ekonomia ekologikoarekin bat egitea proposatu du, eraginkor izateko.\nXABIER MARTIN / EZEZAGUNA\n2015eko urriak 18 - Donostia\nKooperatibismoaren geroa ikuspuntu kritiko batez azaltzen du Joseba Azkarraga EHUko Soziologiako doktoreak; ekonomia sozialari ez dio nahiko gaitasun ikusten egungo krisi sistemikoak aurrez aurre jarri dituen erronka guztiei erantzuteko. Mondragon taldean hamalau urte egin dituen teorialari horrek kooperatibismoa moldatzea proposatu du Euskal Herriko Unibertsitatearteko I. Kongresu Kooperatiboan, Donostian; ekonomia ekologikoa beste aldagai baten gisan gehitu beharrean, kooperatibismoak harekin bat egitea nahi du. «Mundu osoko ekonomia eredu sozial batez funtzionatuko balu ere, ez ginateke gai izango hazkunde ekonomikoak muga biofisikoekin izango duen talka saihesteko».\nAzkarragak aho bilorik gabe azaltzen du hazkunde mugagabeko sistema ekonomikoak baliabide mugatuko naturarekin talka egingo duela; «ez da probabilitate kontu bat, baizik zenbakiek bermatzen duten egia bat». Eta, horri aurre egiteko, ekonomia sozialak —Euskal Herrian, Arrasateko kooperatibismoak batez ere— beste zerbait izan beharko duela dio, «urte askoan egon den elkartasun sozialaren oinarrien eztabaidatik harago».\nKapitalismoaren beste forma oldarkor eta bidegabeagoen aldean ekonomia soziala aberastasuna sortu eta banatzen duen sistema hobea izanda ere, ez da gai izango «zibilizazio krisiari aurre egiteko». Krisi klimatikoa eta krisi energetikoa nabarmentzen ditu Azkarragak, «azaleratzen den errealitate gordina, azken batean», eta gaur egungo «lurrikararen hipozentroan» jartzen ditu. «Mendebaldea epizentrora begira dago, ekonomia eta finantza krisira, alegia, eta begirada hori hipozentrora eraman beharko luke, benetako talkaren lekura, hondamendi ekologikoa gertatzen ari den lekura».\nFotosintesia eta ekonomia\nSoziologia doktorearen ustez, 2008tik den krisi ekonomikoa gainditzeko «hazkundearen bidera itzultzeko eginahalak egiten» ari dira gobernuak, «azpitik gerturatzen den kolapsoa ahaztuta»; besterik gabe hazkundearen bidera bueltatzea, ordea, «Titanic-en mus partida bat irabaztea bezala litzateke». Hau da, planetaren baliabide mugatuak direla-eta aurrez aurre dagoen krisi askotarikoari —energetikoa, klimatikoa, zibilizazioena— begira jartzea ala epizentrora begira jartzea da dilema. Komikilari ezagun batek egunkari batean ateratako lana gogoratu du hori laburtzeko: «Gehiago kontsumitu ekonomia ez hausteko, baina gutxiago kontsumitu planeta ez hausteko».\nDilema horren erantzunarekin lotzen du Azkarragak kooperatibismoak beharko duen moldaketa ekonomia ekologikoarekin. «Hazkunde etengabearen sistemaren talka biolentoa ikusten ari gara. Garapen iraunkorraren izenean egiten diren politikak ez dira nahikoa, eta ekonomiaren eskala jaistea baino ez da geratzen». Azkarragak dio ez dela iritzia, «zenbakiek» bermatzen dutela talka hori datorrela. Garapen iraunkorraren politikak sustatzea epizentroan mugitzen jarraitzea da, haren ustez. «Fisikaren kontra goaz zuzen-zuzenean. Eztabaida honek goitik behera joko ditu ideologia guztiak XXI. mendean».\nBaita ekonomia soziala ere, kooperatibismoa, eta hor jauzi kualitatiboa eskatu du EHUko irakasleak. «Ez dago ekonomiarik, ezta sozialik ere, fotosintesirik edota polinizaziorik gabe; hori bezain erraza eta konplexua da». Ekonomiaren hezkuntzan ez dela hori erakusten dio, kritiko, «ekonomia arazo horietatik aske ulertu ahalko balitz bezala». «Maila batetik aurrera frogatua dago hazkundeak ongizatea sortzeari uzten diola. Primitiboa da barne produktu gordina ekonomiaren osasuna neurtzeko erabiltzen jarraitzea».\nEskala txikitzeko erronka\nKooperatibismoak —Arrasateko ildoa espresuki aipatuta— ekarritako onura sozialak azpimarratu ondoren, Azkarragak nabarmendu du okerrak egin dituela, «gizarteek ez dutelako lebitatzen, ez daudelako mundutik deskonektaturik»; ekonomia ekologikoa, naturaren muga fisikoak kontuan hartzen duena «barneratu» egin behar du ekonomia sozialak, «krisi sistemikoari erantzun ahal izateko». Arizmendiarrieta euskal kooperatibismoaren ideologoari baliabide fisikoen mugaren kontzeptuak ihes egin ziola dio soziologoak, baina gaineratu du «haren esanetan hipozentroan dauden arazoekiko kezka» sumatzen dela aldi berean.\nAzkarragak badaki «zaila» dela Arrasateko buruzagiek hori guztia barneratzea, «baina ez bakarrik kooperatibistek, baita sindikatuek ere, adibidez». Hondakin gutxiago eragiteko ekonomiaren eskala fisikoa txikitzea nola eraman praktikara, horixe da katuari joarea jartzea. «Batzuek ulertzen dute; adibidez, ELAko buruzagiek ulertzen dutela badakit, baina fabrikara joan eta ez dakizu nondik hasi ere». Krisi larriak eskala hori txikitu duela agerikoa da, baina Azkarragak «murrizte ordenatua» aipatzen du, «ez politika neoliberalen bidez, horrek ezberdintasunak areagotu egiten dituelako».


BiscayTIK Fundazioa - Hasiera\nBiscayApp-k proiektu irabazleak hautatu ditu\nToki Administrazioen eguneraketan lan egiten dugu, IKTren bidez. Helburu honekin udal barne kudeaketa hobetzea, eta herritarrei zerbitzu telematikoak eskaintzea ahalbideratzen dituzten sistema informatikoak eskaintzen ditugu. Bizkaiko ehun baino gehigo Toki Administrazioekin egiten dugu lan.\nEgin zure topaketa Bake Ederren\nBake Eder Ezagutza Zentroak mota guztietako enpresa topaketak antolatzeko.hainbat areto ditu. Instalazioak zerbitzu eta azken teknologiaz hornituta daude, zure enpresa jarduera inguru profesionala eta berritzailean egin dadin.\n@bizkaia.eu posta elektronikoa doakoa da, ez du publizitaterik, eta 5Gb-ko edukiera duen postontzi bat du, baita diska gogor birtual bat ere. Horretaz gain, erabiltzaileek bere gakoak erabil ditzakete bere udal edo mankomunitateen onlineko izapidetzan sartzeko.\nIzapidetza telematikoari esker, herritarrek Toki Administrazioarekin izapideak egin ditzakete Interneten bidez, ordutegirik gabe eta itxaron gabe. Izapide bat egiteko prozedura erraza da, eta segurtasun berme guztiak ditu.\nBiscayApp-k proiektu irabazleak hautatu ditu BiscayApp-k proiektu irabazleak hautatu ditu\nEgin zure topaketa Bake Ederren Egin zure topaketa Bake Ederren\nIzapidetza elektronikoa Izapidetza elektronikoa\nBiscayTIK 2008az geroztik ari da lanean tokiko erakundeen sistema informatikoen modernizazioan, administrazioa Bizkaiko herritarrei hurbilarazteko asmoz\nGaur egunera arte, Lurraldeko tokiko administrazioen %90ek baino gehiagok bat egin dute BiscayTIK-en ekimenarekin, beraien sistemak teknologikoki modernizatuz, beraien kudeaketaren eraginkortasuna handituz eta, bereziki, herritarrei eskainitako zerbitzua hobetuz\nZuzendu dugun prozesu berritzaileari esker, geure talentua gure mugetatik harago proiektatu ahal izan dugu\nBiscayTIK-en proiektu berriak garatzen jarraitzen dugu, betiere, tokiko erakundeekin lankidetzan, sortzen ari diren beharrizan berriei erantzuteko tresnak jartzeko haien esku\nHerritarrengandik hurbil egotea eta herritarrei zerbitzu hobea eskaintzea izango dira gure proiektuen ardatzak hurrengo urteetan\nNoiz argitaratua: 2020/12/11\nNoiz argitaratua: 2020/11/26\nAlbiste zaharrak ikusi\nZURE ENPRESA BILERAK ETA EKITALDIAK BAKE EDER ZENTROAN ANTOLATU\nBake Eder ezagutza Zentroak giro profesionala eta modernoa eskaintzen du zure enpresa ekitaldiak antolatzeko. Eraikinak bilera gela zabalak eta erabilera anitzeko guneak ditu bilerak, prentsaurrekoak, produktu erakusketak, mintegiak, hitzaldiak eta edozein enpresa ekitaldia egiteko. Gure espazioen baldintzak eta aukerak kontsultatu itzazu:\nGertakari zaharrak ikusi\nBiscayTIKen historia eta xedeak (eduki batzuk eguneratzeko zain datorren bideoan).


Feminismos | Durangoko kaleetako istorioak - El Salto - Hordago\nDuela urte batzuk, Durangoko Azoka ospatzen zen egunetako batean deserosotasun handia eman zidan egoera bat ikusi nuen Landakotik oso gertu. Bertan, herriaren, zeruaren eta jendearen gristasunaren artean, kolore distiratsu batzuk agertzen ziren. Hego Amerikatik etorritako emakume batzuk zeuden koloretako artilezko jertseak eta beste hainbat gauza saltzen lurraren gainean, oihal ziztrin batzuen laguntzarekin. Gizonek eta umeek ere parte hartzen zuten bat-bateko azoka horretan.\nHaien ondotik pasatzean, oihalak ertzetatik bildu eta lau mugimendu bortitzez jaso zituzten. Korrika alde egin zuten. Inguruan ez zen elkartasun keinurik ikusi Ertzainak gerturatu zirenean, nahiz eta hainbat ekimenekin elkartasuna adierazten zuten kolektiboen mahaiak bertatik metro gutxira egon. Irudi horrek izugarri ukitu ninduen.\nAurtengo Euskal Herriko Jardunaldi Feministetan egoera hori berriz etorri zait burura. Izan ere, Dekolonialitateari buruzko mahaian parte hartzen zuen emakumeetako batek antzerako adibide bat jarri zuen. Landakotik oso gertu zegoen denda batera joan ziren baso batzuk erostera, eta bertako emakumeak han gertatzen zenaren inguruan galdetu zien, harrituta baitzegoen jende andana ikusita. Ez zekien milaka emakume hurbilduko zirela bertara jardunaldi batzuk ospatzera. Bi egoeren artean denbora tarte luzea eta antzekotasun gutxi izan arren, biek ala biek oinarri bera konpartitzen dute: migratzaileak dituzte subjektu eta inguruarekin harremanik ez izatea objektu.\nDekolonialitatearen inguruan lan egitea premiazko bilakatzen ari da mundu euskaldunean. Zapaldua izateak ez baitu bermatzen zapaltzaile ez izatea.\n#45810 19:37 12/1/2020\nkuheshimu utaifa katika nchi hii na isiwe ya kipekee na lugha ya kuteleza\nAyuda, es suahili, el idioma de gran parte de Africa


Dar joko online erregistratzeko. Play free games online Dar Bogov\nAlternative izenak: Dar Bogov, Jainkoen opari\nGods Online du Opari - a free multiplayer online rol jokoa dela merezi joko hodi bat da. Jokoa gertatzen Dar mundu magiko berezi batean. Mundu honetan bizitza eta heriotzaren arteko brink da, bertako biztanleen bizi delako berriki aurrekaririk bere hondamendia botere suntsitzailea izeneko "Kara". Mundu honetan ez da beren artean borrokan ezker-eskuin eskuak jainko.\nJoko Jainkoen opari parte hartzea oso erraza da eta ez du zure denbora asko hartu. Guztiak egin behar duzu - da erabiltzaile-izena eta pasahitza sartzeko jokoan sartzeko eta zure helbide elektronikoarentzako, geroago matrikula bukatu duten jainkoen oparia ohar bat jasoko duzu. Honen ondoren, bere zaindariaren jainkoa, nor benetako Tutore bat aukeratu behar izango duzu. Honek aukera asko araberakoa bihurtzeko bidea eta zure pertsonaia. Ezker Hand jainkoak - gaizkiaren indarrek, heriotza, betiereko sufrimendu eta krudelkeria terrible jainkoak. Horietako kontrastea, jainkoak Right Hand - harmonia, ontasuna eta justizia jainkoak. Aukeratutako albo arabera, aukera Birjinaren discipulu, edo Atzelaria jaiak, edo, bestela, Terror suntsitzea edo mina bihurtu, dagoen ezkerreko bidea aukeratu erabakitzen baduzu ireki aurretik. Garrantzitsua da gogoratzea zaindaria aukera behin bakarrik egin ahal izango da.\nJainkoen opari jokatuko dute, inolako salbuespenik gabe, behin, delako jokoan da nahiko zure ordenagailu pertsonala zehaztapenak on zorrotzak. Behar duzun guztia - World Wide Web konektatutako nabigatzaile baten bidez ordenagailu bat.\nJokoan Atsegina pozik osagai grafikoa. Ezazu are esperientziadun jokalariek estimatzen izango da. Pertsonaia eta xehetasun askorekin marraztuta eraikinak, eta kokapenak edertasuna ezin galdetzen gelditzeko, nahiz eta play ordu asko eman eta gero. Laburbilduz, hau guztia giro zoragarri bat eta bertan, ustekabean murgilduta play hasita osagaiak dira. Sentimendu bat balitz bezala egia dituzu mundu magiko gehienetan zoragarri honetan lortu.\nGods jokoa online interesgarria jokalari bakoitzak eta kalitate-diseinatutako combat sistema mesedez opari. Beraz, Borrokan garaipena eraso mota ezagutzen duzun edo pertsonaia trebetasun bereziak nola konbinatu duzun araberakoa da. Beste alderdi garrantzitsu bat edozein jainko babespean, hori scramble pasatzen. Hasieran, bere ikaskideek aurkariei borrokan, neurri handi batean, bataila zorte emaitza erabakitzen, baina zure pertsonaia izan zuen garapenaren ondorioz, gero eta gehiago zure Borroka kontrakzioak eraginkortasunaren gaineko kontrola lortzen duzu. Ez luke besterik ignore Izan ere, zure pertsonaia jantzita, honen araberakoa zuzenean kalte zenbatekoa zein kalitate katean mail edo kaskoa on baten bidez islatu egingo delako.\nJokoaren ezaugarri nagusia opariak deiturikoak presentzia da - gaitasun bereziak jaso pertsonaia bere immaculately jainko zaindaria bidea jarraitzen zuen. Jainko bakoitzari ematen dio bere jarraitzaileei orden multzo berezia da "opariak". Honen bidez jolasteko jokoa online jainkoen opari oso interesgarria.\nTxanponak duten joko Jainkoen opari online pertsonaia eskaintzen - zilarrezko txanpon bat. Beraientzat, aukera bere ward ekipoak eta arma ezberdinen erosteko aukera izango duzu. Zilarra ere beste gauza erabilgarria eta garrantzitsua gastatu daiteke heroiaren bidaia. Jainkoen oparia jolasteko gehiago maila bakoitzean hartu dituzten interesgarri bihurtzen, pertsonaia handituz, etengabe bere ezaugarri asko, esate baterako, gero eta handiagoa delako, adibidez, erasoa edo defentsa.\nOnline jokoa Jainkoen Opari - edonork gorputza ez ezik arima erlaxatu eta plazer asko lortu online entretenimendua nahi duenak beharrezkoa da hori guztia da. Eta are gehiago, joko Jainkoen opari jotzen beren adiskideak batekin hasi ezkero, ez dago zalantzarik sentimenduak ona karga denbora luzez, jokoa eman duzun da!\nGames Online MMORPG online jokoak Opari


Urnietak igandean hamargarren Jalgi Plazara topaketa egingo du — dantzan.eus\nHemen zaude: Hasiera › Hemeroteka › Urnietak igandean hamargarren Jalgi Plazara topaketa egingo du\nUrnietak igandean hamargarren Jalgi Plazara topaketa egingo du\nHerriko San Juan plazan euskal dantza tradizionalak eskainiko dituzte.\nUrnietako San Juan plaza igandean euskal dantzen eta musika tradizionalaren gunea bihurtuko da, X. Jalgi Plazara topaketa ospatuko baita. Jaialdi hau susta-tzeaz Aurrera Gure Ametsa dantza taldea arduratzen da.\n"1999an Aurrera Gure Ametsa taldea sortu zen herri mailan, bere helburua dantza tradizionala lan-tzea eta ezagutaraztea da gazte eta helduen artean", azaldu du Alazne Manerok, taldeko arduradun batek. Ordura arte ikastetxeetan bakarrik ematen zen euskal dantza bezala eta haurrak ziren praktikatzen zutenak. Elkartearen izena herrian zegoen beste dantza talde batetik jasotakoa da, Aurrera, alegia.\nBeraz, herritarren ekimen baten bidez, bereziki talde hau osatzen duten guraso gazteen bidez, Urnietan euskal kultura eta dantzak ikertu, landu eta zabaltzeko helburuari ekin zioten.\nGauzak horrela, xede horri eusteko modu aproposena herrian musika eta dantzaren aspektu desberdinak lantzen zuten elkarteak biltzea eta ikuskizun bat prestatzea zela pentsatu zuten.\nHonela antolatu zen lehenengo Jalgi Plazara topaketa 2002 urtean. "Bakoitzak nahi zuena aurkeztu zuen: herriko musika eskolak, herrian bizi diren beste musikoak, Bosko Anitz txaranga, ikastetxeko dantza taldeak, baita helduen eta haurren danborrada, Hondarribiko eta Urnietako erraldoi eta buruhandi konpartsak... Irungo banda ospetsua ere etorri zen", gogora ekarri du.\nLehenengo jaialdi horretan Ugarte anaiek txalapartari bezala, Marivi Arruti eta Helena Styrczula musikariek (piano eta biolin), kitarrajoleak, trikitrilariek eta dultzaineroek parte hartu zuten.\nAntolaketa horretan zaharren egoitzaren eta urnietar anonimoen laguntza izan zuten, baita Udalaren babesa ere. Hori guztia herrian musika eta dantza tradizionala bultzatzeko egin zen.\nLehenengo eskarmentu honen arrakasta ikusita zetozen urtetan antolatzea erabaki zen. Hurrengo topaketetan herriko musikari eta dantzariez gain kanpoko dantza taldeak eta musikoak ekartzea erabaki zuten. Pausoz pauso hamargarren edizioa ospatuko da asteburu honetan.\nUrteurrena 2009an Aurrera dan-tza taldearen hamargarren urteurrena bete zen eta data hori goraipatzeko lehenengo Jalgi Plazara-ren oroitzapen bat antolatzea erabaki zuten. Horretarako, berriro herriko musika eta dantza elkarte gehienak bildu zituzten. Gainera, elkartearen historiari buruzko argazki liburu bat argitaratu zen.\nAurrera Gure Ametsa dantza taldeak hamabi urte hauetan herriko festetan parte hartu du, bai antolatzaile edo parte-hartzaile gisan. Bestalde, Euskal Herriko beste herrietako dantzariekin harremanak izan ditu eta hainbat jaialdietan parte hartzen du, adibidez Andoain, Lasarte-Oriako eta Durangoko Dantzari Txikien egunetan edota Lodosako herrian antolatu zen Nafarroa Oinez ikastolen aldeko jaian. Sortu zenetik Urnietako Mikel Goiaingeruaren jaietan eta gazteri festetan parte hartu du. Eta ezkontzetan ere nahi izanez gero dantzak eskaintzen ditu.\n2004 eta 2005 urtean Poloniako dantza talde batekin, Polany dan-tza taldearekin hain zuzen ere, kultur elkartruke bat egin zuten. Baina Galiziako batekin eta Gironako bi taldeekin antzeko esperientziak izan dituzte.\nAurrera Gure Ametsa dantza taldea bi azpitaldetan dago banatua adinaren arabera. Txikien taldea 10-13 urte bitartean dauden neska-mutilek osatzen dute eta bestea hamahiru urtetik gorako dantzariek eratzen dute. Guztira 30 kide daude, baina taldea laguntzen duten pertsona batzuk ere badaude. Entseguak ostiraletan Saroben egiten dituzte.\nEtorkizuna Maneroren hitzetan taldeak datozen hamar urteetarako orain arte landutakoak bere fruituak ematea esperu du. "Hau da, adin guztietako jendea dantzan eta musikan aritzea nahi dugu gure tradiziozko ondarea babestu eta zabalduz", azaldu du taldearen zuzendariak.\nAurrera Gure Ametsaren beste helburuak dantza mundua ezagu-tzera ematea, euskal kultura eta folklorea bultzatzea, beste dantza taldeekin erlazioak mantentzea eta herrian garatzen diren kultural gertakizunetan era aktiboan parte hartzea (Eguberria, San Miguelak, Gaztedi jaiak, jaunartzeak...).\nBaina batez ere bere eginkizun nagusia dantzaz eta musikaz goza-tzea da. Herriko jendeak hau ikusteko aukera izango du igandean.\nBi dantzari trikitixaren doinuak jarraitzen (ng)


Enbor bat lorategirako banku bihurtzea | Consumer\nEnbor bat lorategirako banku bihurtzea\nZuhaitz enborretatik abiatuta, banku edo bestelako asentu oso bero eta funtzionalak sor daitezke kanpoko espazioetarako, hala nola lorategietarako, terrazetarako edo patioetarako.\nEgilea: EROSKI Consumer 2003-ko otsailak 10\nImagen: Mike McSharry\nZuhaitz-enbor batek lorategian edo kanpoko beste espazio batzuetan, terraza edo patioan, esertzeko banku bat sortzeko behar den materiala eskaintzen du. Zurak halako eraikuntzetarako berotasun eta landatartasun egokiak ematen ditu. Artikulu honek enbor baten erabilerak, egin daitezkeen banku motak eta horiek egiteko prozedura deskribatzen ditu, baita enbor meheetatik edo zuhaitz adarretatik abiatuta aulkiak eta bankuak sortzea ere.\nEnbor bat, banku bat egiteko material egokia\nZuhaitz baten enborra oso material egokia da lorategirako banku bat sortzeko, baita terraza edo patioetarako ere. Jakina, ez da komeni helburu hori duen zuhaitz bat botatzea, baizik eta arrazoi bereziengatik (segurtasunagatik edo erakunde ofizialek zehaztutako beste arrazoi batzuengatik) edo arrazoi naturalengatik (ekaitzak edo bizi-zikloaren amaiera bera) mozten diren enborrak aprobetxatzea. Inausketaren ondoriozko adar lodiak ere erabil daitezke.\nBanku bat sortzeko, segurtasunagatik edo arrazoi naturalengatik botatako zuhaitzen enborrak aprobetxatzea gomendatzen da.\nEnborretik abiatuta banku bat eraikitzeko modu asko daude. Errazena, zalantzarik gabe, landalurrena da: enborra lorategian jartzea eta, besterik gabe, gainean esertzeko erabiltzea. Erosoagoa izan dadin, gorantz geratzen den aldeko adarrak eta irregulartasunak kendu behar dira. Piezaren luzerak zehaztuko du zenbat pertsona sartzen diren haren gainean, eta diametroa, eserlekuaren altuera. Eta lan pixka bat gehiago eginez gero, erosoago izango zara. Izan ere, beste neurri bat enborraren azala leuntzea izango litzateke, esertzeko espazioak lauak eta askoz erosoagoak izan daitezen. Gainera, kuxinak erabil daitezke egonaldia atseginagoa egiteko.\nBanku motak eta prozedurak\nHurrengo aukerak esfortzu handiagoa eskatzen du: enborra luzetara moztea.\nLehenengo aldaera batean, enborraren erdiraino iristen diren luzetarako bi ebaki egin behar dira, zilindroaren laurdena kentzeko. Ebakidura horrek (enborraren zeharkako profiletik ikusita, L forma du) airean uzten ditu asentu- eta kopia-lanak egingo dituzten gainazalak, artikulu honetako lehen argazkian ikus daitekeen bezala.\nBigarren aukera da luzetarako ebakidurak enborra alderik alde zeharkatzea eta bi zatitan banatzea. Horietako batek, alde zuzena gorantz duela (azala eskuilatu egin behar da, leuna eta leuna izan dadin), asentua osatuko du, eta besteak hankak egiteko aukera ematen du, modu askotara egin daitezkeenak. Praktikoenetako bat da bere azalean espazio kurbatu bat sartzea, asentua bertan bermatuta gera dadin, bideo honetan ikus daitekeen bezala.\nEnborraren luzetarako ebaketa motozerrarekin egin daiteke edo zerrategi bati agindu\nEnborra zerrote batekin moztea da prozesuaren zereginik gogorrena, eta, enborraren luzeraren arabera, zenbait ordu eta izerdi behar izaten dira. Beraz, askoz errazagoa da motozerra izanez gero, edo zerrategi batera ere joan daiteke.\nEnbor meheagoak dituzten aulkiak eta bankuak\nBeste mota bateko eraikuntza errazagoa izan daiteke. Banakako aulkiak edo banku txikiak sortzea. Kasu horretan, enborraren luzetarako ardatza ez da horizontalki jarriko, bertikalki baizik, eta asenturako nahi den altueraren arabera ebaki behar da. Enborraren zatia, berez, asentua izan daiteke, baina zurezko taula batekin osa daiteke gainean.\nOrain arte adierazitako kasuetan, gutxienez 30 zentimetroko diametroa duten enbor lodiak behar dira. Hau da, urte askoan bizi izan diren zuhaitzetakoak izatea. Baina enbor meheagoak dituzten bankuak ere eraiki daitezke, baita 10 zentimetro inguruko diametroa duten zuhaitz-adarrekin ere. Kasu honetan, hainbat pieza behar dira, bai asentua izango den azalera sortzeko, bai egiturari gorputza emateko, blog honetan azaltzen den bezala. Eskuz egiteko gaitasun handiagoa behar izaten da, baina, ordainetan, lana ez da hain landua, eta enborrak edo tamaina horretako adarrak askoz errazago lortzen eta garraiatzen dira.\natsedenaldi banku enbor Jardín-eu jarleku manualidades-eu mueble-eu


artzape, autor en Artzape - Page 3 of 501\n“Maurizia naz”, protagonistaren jarduna bezain bizi\nAbu 1, 2021\nMaurizia Aldeiturriagak ohi zuen moduan, bizi eta energiaz, aritu ziren atzo Aukeran dantza konpainiakoak, Sahatsaga kiroldegian egindako emanaldian. Ni Maurizia naz ikuskizunak pandero jotzaile zeberiotarra du ardatz; konpainiako kideek dantza eta panderoaren...\nAbuztuan zehar liburutegia itxita egongo da\nBihar, abuztuaren 2an, hasi eta abuztuaren 31 arte Getariako Udal Liburutegia itxita egongo da. Oporren ostean, irailaren 1ean ekingo dio berriro ere jardunari....\nPresoak etxeratzeko eskaria egin dute eskualdeako bizilagunek goizean\nUzt 31, 2021\nSarek deitutako Ibilian ibilian ekimenaren bat egin duten eskualdeko bizilagunek euritan egin behar izan dute Orio, Aia, Zarautz, Zestoa, Aizarnazabal eta Zumaiatik Getariarako bidea. Euskal presoen, iheslarien eta deportatuen eskubideak aldarrikatzea eta haien...\nBeste bi koronabirus kasu Getarian\nUzt 30, 2021\nBi COVID kasu berri atzeman ditu Osakidetzak; hala, astea hasi zenetik, herrian hamaika kasu positibo zenbatu dira. Ondorioz, intzidentzia-tasak beste koska bat egin du gora eta, momentuz, 883,39koa da. Bestalde, Euskal Autonomia Erkidegoan, bezperan baino kasu...\nAbuztuan, Urola Kostako Udal Elkarteko herritarren arreta zerbitzuak udako ordutegia izango du\nDatorren astelehenetik aurrera jarriko du indarrean udako ordutegia Udal Elkarteak. Hala, abuztuaren 2tik 31ra, jendaurreko harrera zerbitzua astelehenetik ostiralera, 09:00etatik 13:00etara, eskainiko da. Udal Elkarteak jakinarazi duenez, aurrez aurreko zuzeneko...


Behar gorriak | Gizartea | Berria\nBeatriz Zabalondo - BERRIA Taldeko lehendakaria\nGaur egun, hedabideen zelaian jokatzen da gizakion sozializazioa, familian eta eskolan baino gehiago seguruenik. Eskolak euskara estandarrean hazi ditu milaka gazte, eta horiei esker betetzen ditugu euskaldunen estatistikak, hein handi batean. Egin beharrekoa zela ez dago zalantzan jartzerik —lan handiak hartzen ez gara makalak euskaldunak, bide batez esanda—. Aldi berean, ia denbora bertsuan, demostratu dugu euskara estandarrari esker edozein funtziotarako baliagarria zaigula hizkuntza hau, zaharra izanagatik ere. Zaharra, bai, baina zaharkitzen utzi ez duguna. Garaiotara bizirik eta modernotasun haizeak astinduta ekarri duguna.\nAzken berrogeita hamar urteotan hizkuntzaren ondarea zaintzen-zaintzen aritu direnen herentzia jasotzen dihardute gaurko gazteek, horretarako egin den ahaleginaren ezjakin. Ez dute zertan jakin ere. Baina ondareari eutsi eta hazteko ahalegina izan ohi da hurrengo belaunaldiaren egitekoa.\nGaraiotan arin bai arin ari dira gertatzen aldaketak gizartean (kulturan), eta lehen begiratuan ikusten den baino sakonago. Hedabideek paper garrantzitsua jokatzen dute aldaketok islatzen, maiz baita eragiten ere. Aldaketen zirimolan, hedabideak eurak ere aldaketa bizian doaz: nahiko ondo antzemango genioke martxa horri, baliatzen duten hizkuntzaren erabilerari erreparatu hutsez. Begi bistakoa da, eta medioetan behintzat zizelkatua geratzen da hizkuntzaren ekaia.\nHedabideek itsatsita daroate hizkuntza, hizkuntzarik gabe ez dira eta. Zer da hizkuntza bat bere soiltasunean, ordea? Hizkuntza besterik ez, zeinu-sistema bat. Beste hamaika zeinu-sistema ere baditugu inguruan. Baina hizkuntza hori jantzita ikusten dugunean, a, orduan beste gauza bat da. Geure barruko biziari hitza jartzen diona bada, emozioak aterpetzeko estalkia, norberari betiko atxikiko zaion laguna, memoriaren dantzaren lekukoa, elkar ulertzeko tresna nahitaezkoa, ametsei leku bat emateko bidea, etorkizunerako bidaian aldez aurreko pausa... orduan, hizkuntza ez da zeinu-sistema hutsa, baizik geure izatearen funtsa.\nJantzi horri bizitzaren egoeretarako beren-beregi moldatutako apaingarriak erantsiko dizkiogu, beharbada: honek xirikatzaile txorroskileroarena hartuko du, besteak garbizalearena, beste hark ilunpeguragokoaren kapa jantziko du, urliak kolore guztietako mozorroak edo zuriketarako balioko diona probatuko du, egoera nolakoa; gehien-gehienok bide zelaietan barrena ortozik ibiltzen ikasitakoak izan arren, aldapatxoetan barneratzeko oinetakoak nagirik gabe aldatuko ditugu, eta alpinista trebeen eta trebatuenaren ekilibrismoak estimatzeko grina aseko dugu, haitz ederretan ertzik ertz jostari dabilela ikusitakoan. Baldin eta egokieraz janzten badakigu, ikasten badugu, erakusten badigute, gaitasun horrekin harrotzeko arnasa hartzen badugu... Nork daki horretan? Nora jo eredu bila? Hedabideak ditugu plazarik behinena: ikusteko eta ikasteko, probatzeko eta asmatzeko —edo ez—, jostatzeko eta serio jartzeko, baina batez ere hizkuntzaren funtsetik geure izaera oinarritzeko, etxeko teilatua tinko zurkaizteko.\nEuskal hedabideak beharrezkoak ote ditugun galdetzen digute han eta hemen. Nondik elikatu behar dira, bestela, estatistikak betetzen dituzten gazte horiek —a, bide batez, izen-deituradunak dira, ez dira estatistiketako zenbaki hutsak—, euskal kulturan blaitutako hedabideetatik ez bada? Euskararen bidetik ez bada, nola kulturizatu behar ditugu? Alegia, urteotan haien euskaduntzeko ahaleginaren ondotik, zuzen gabiltza euskal kulturara ez besteetara bideratuta? Munduan ibiltzeko ingelesa behar dutela esanda, kito? Ingelesdunek asko dezakete, bai, baina lehenago izan beharko genuke euskaldun oso, ala?\nEstandarizaziorik ezaren aitzakiarik ez daukagu gaur. Normalizazioa eskolan eta hedabideen plazan egongo da jokoan.\n«Hizkuntza osoaren beharra, behar gorria da», ohartarazi zien Txilardegik Arantzazura bildutakoei 1968an. Eta hari ideia lapurtuta, garaiotan, hauxe ikusten dut nik: «Euskaldun osoen beharra, behar gorria da».


Elkarrizketak Archives - Itzalpe\nElkarrizketa: Tolosaldeako Autodefentsa Laboraleko Sarea\nZein testuinguru soziopolitikotan sortzen da Tolosaldeako Autodefentsa Laboraleko Sarea? Eta zein behar nagusi identifikatzen dituzue hau sortzeko? Denok dakigun bezala, 2007-2008.urtearen inguruan mundu mailako krisi global bat bizi izan genuen, krisi kontextu honek langile klasearen bizi baldintzak kaltetu zituen eta egun kaltetzen jarraitzen du, orokorrean bere bizitza osoa miseria gordinera bideratuz. Krisi honen kontextuan sortzen […]\n[Elkarrizketa] Tolosaldea Sahararekin elkarteko kide batekin solasean Saharako gatazka gizarteratuz.\nSaharar herriaren egungo egoera eta hau horrela izatearen arrazoiak ezagutzeko, Tolosaldeako Saharar elkarteko kide batekin bildu gara zeinak ondorengo informazioa eman digun. Honetaz gain, elkarte honen helburuak azaldu dizkigu eta Sahararako egungo egoera aldatzeko burutzen duten esku-hartzea azaldu. Hemen duzue elkarrizketa osoa: Itzalpe: Zuek, Sahararen aldeko eragilea izanik, zein bilakaera izan du Saharako egoerak? eta […]\n[ELKARRIZKETA]: “Gure lan baldintzak hobetu eta duintzeko zein sektore honen prekarietatearekin amaitzeko ari gara borrokan”\nIurramendi egoitzako langile azpikontratatuak Gipuzkoako gainontzeko egoitzetako kideekin batera 62 egun daramatzate greban lan baldintza hobe batzuen alde borrokatzeko. Ekainaren 17tik aurrera beste lanuzte batzuk burutuko dituzte uztailaren 12ra bitartean. Asteazkenean, ekainaren 12an, laneko ordezkaritzak gatazkan parte hartzen duten guztiekin bilera bat deitu zuen, hots, patronala, sindikatu eta Aldundiarekin. Azken hau ez zen bertaratu argudiatuz […]\n[ELKARRIZKETA]: “izugarrizko negozioa dagoela ikusten dute pentsiodunen atzean diru asko mugitzen delako”\nAzkenaldian, pentsio duin batzuen aldeko aldarrikapenak ugariak izan dira Euskal Herria mailan zein estatu Espainolean. Tolosaldean gai hori jorratzen duen elkartea Duintasuna da, zeina Euskal Herriko beste plataformekin batera programa komun bat aurrera eramaten ari den. Jubilatuen, pentsiodunen eta orokorrean herritarren bizi baldintzak hobetzera bidean hainbat helburu finkatu dituzte, eta hauek aurrera eraman ahal izateko […]\nAiztondoko Gazte Asanbladaren ibilbidearen aurkezpena\nAiztondoko Gazte Asanbladaren ibilbidea nahiz eta ez izan oso luzea, indarrez eta aldarrikapenez betea izan da. Kaxilda gaztetxea okupatu zutenetik, langile klasearen emantizpaziorako bidean hamaika ekimen antolatu eta hainbat proiektu jarri dituzte martxan. Horiek guztiak ezagutarazteko eta haien ibilbidearen berri emateko jarraian dituzuen idatzi eta bideoa plazaratu dituzte. “Aiztondoko Gazte Asanbladak Kaxilda Gaztetxearen ibilbidea azalarazten […]\n[ELKARRIZKETA] “ENPRESA PRIBATU BATEN IRABAZIEK, HERRITARREN GALERA SUPOSATZEN DUTE”\nTolosaldea Osasun Publikoaren Alde orain dela 8 urte sortu zen plataforma bat da. Asuncion klinikaren pribatizazioaren aurka hasi ziren mobilizatzen eta egun, osasun arretak publikoa izan behar duenaren baieztapenean berresten dira. Tolosaldean osasungintza arloak bizi duen egoera sakonago ezagutzeko, TOPA-ko kide den Javier Aranarekin elkartu gara: TOPA izeneko plataforma noiz eta nola sortu zen? Gutxi […]


Lantenay (Côte-d'Or) - Wikipedia, entziklopedia askea.\nPatrick SEGUIN (2014-2020)\n47° 20′ 32″ N, 4° 52′ 00″ E / 47.342222222222°N,4.8666666666667°E / 47.342222222222; 4.8666666666667Koordenatuak: 47° 20′ 32″ N, 4° 52′ 00″ E / 47.342222222222°N,4.8666666666667°E / 47.342222222222; 4.8666666666667\nLantenay (Côte-d'Or) (Frantzia)\nLantenay (Côte-d'Or) (Côte-d'Or)\nPasques, Fleurey-sur-Ouche, Prenois, Velars-sur-Ouche, Ancey eta Plombières-lès-Dijon\nLantenay Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 520 biztanle zituen.\n2007an Lantenay udalerrian erroldatutako biztanleak 470 ziren. Familiak 171 ziren, horien artean 38 pertsona bakarrekoak ziren (17 bakarrik bizi ziren gizonak eta 21 bakarrik bizi ziren emakumeak), 46 seme-alabarik gabeko familiak ziren, 79 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 217 etxebizitza zeuden, 170 familiaren etxebizitza nagusia ziren, 21 bigarren erresidentzia ziren eta 26 hutsik zeuden. 206 etxeak ziren eta 9 apartamentuak ziren. 170 etxebizitza nagusietatik 156 bere jabearen bizilekua ziren, 12 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 17 etxek hiru zituzten, 40 etxek lau zituzten eta 110 etxek bost zituzten. 129 etxek euren parking plaza propioa zuten azpian. 56 etxetan ibilgailu bat zegoen eta 98 etxetan bat baino gehiago zituzten.\nLantenay udalerriko biztanleria-piramidea 2009an .\n2007an lan egiteko adina zuten pertsonak 300 ziren, horien artean 230 aktiboak ziren eta 70 inaktiboak ziren. 230 pertsona aktiboetatik 219 lanean zeuden (113 gizon eta 106 emakume) eta 11 langabezian zeuden (5 gizon eta 6 emakume). 70 pertsona inaktiboetatik 25 erretiraturik zeuden, 37 ikasten zeuden eta 8 "bestelako inaktibo" gisa sailkaturik zeuden.\n2009an Lantenay udalerrian 184 unitate fiskal zeuden, 501 pertsonek osaturik. Pertsona bakoitzeko diru-sarrera fiskalaren mediana urteko 21.592 euro zen.\n2007an zeuden 17 komertzioetatik, 5 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 higiezinen enpresak ziren, 2 zerbitzu enpresak ziren, 3 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 posta bulegoa zen, 1 margolaria, 2 zurginak, 2 iturginak eta 1 ile apaindegia.\n2000. urtean Lantenay udalerrian 8 nekazaritza-ustiategi zeuden.\nMultimedia: Lantenay (Côte-d'Or)\nBNF: 15250626k (data)\nOrriaren azken aldaketa: 1 urtarrila 2020, 17:44.


ARARTEKO, 1. Nazioarteko esparru arautzailea\nIII. Kapitulua. Esparru arautzailea\nNazioarte mailan, ezgaitasunaren alorreko erreferentziako esparru politikoa finkatu egin da Nazio Batuen testuinguruan arau uniforme batzuk aldarrikatzearen ondotik. Bertan, giza eskubideen ikuspegitik ezgaitasuna aintzat hartzearen ezaugarria egonkortuz joan da pixkanaka.\nKontzeptuaren aldetik, araudiaren bilakaerak aldaketa adierazgarria ekarri du irisgarritasun politiketara; horrela, pertsonak "ezgaitutzat" hartzetik, inguruneak "ezgailetzat" hartzera igaro da.\n1.1. Nazio Batuen Erakundea\nGizarte ereduaren esparruan, azpimarratzekoak dira hurrengo une garrantzitsuak Nazio Batuek adierazitako ekimenetan:\n"Aukera Berdintasunari buruzko Arau Bateratuak Ezgaitasunen bat duten Pertsonentzat", 1993ko abenduaren 20ko 48/96 Ebazpenean bildutakoak. Ebazpen horren artikuluetan ezarri egiten da zeintzuk diren parte-hartze berdintasunerako betekizunak, berdintasun hori zein eremutan gauzatu behar den, burutzapen neurriak eta ikuskapen mekanismoak.\nTxosten honen esparruan, aipatzekoa da ebazpen horren 5. artikulua. Bertan, sarbide aukerak arautzerakoan, zera finkatzen da:\n"Estatuek aitortu egin behar dute sarbide aukeren garrantzi orokorra, gizartearen maila guztietan aukera berdintasuna lortzeko prozesuaren barruan. Edozein eratako ezgaitasunen bat duten pertsonentzat, Estatuek zera egin behar dute: a) ekintza programak finkatzea ingurune fisikoa irisgarria izan dadin, eta b) neurriak hartzea informaziorako eta komunikaziorako irisgarritasuna bermatzea aldera".\nBestalde, 2001eko azaroaren 30ean, Nazio Batuen Biltzar Nagusiak nazioarteko hitzarmena sustatzea erabaki zuen, horren bitartez ezgaitasunen bat duten pertsonen eskubideak eta duintasuna babestu eta sustatzeko, eta horrek, lehen adierazi dugun moduan, garrantzia eduki zuen Ezgaitasunen bat duten Pertsonen Eskubideei buruzko Nazio Batuen Nazioarteko Konbentzioan, 2006ko abenduaren 13koa eta gure herrialdean 2008ko maiatzaren 3an indarrean jarri zena. Konbentzioak ezgaitasunen bat duten pertsonen eskubideak defendatu eta bermatzen ditu bizitzaren eremu guztietan (hezkuntza, osasuna, lana, kultura, aisialdia, gizarte parte-hartzea eta parte-hartze ekonomikoa...), irisgarritasuna erakutsiz testuinguru hauetako bakoitzaren zeharkako elementu gisa.\nTresna berri honek ondorio garrantzitsuak eduki ditu ezgaitasunen bat duten pertsonentzat. Ondorio nagusien artean, azpimarratzekoak dira herritar talde honen "ikuspena" Nazio Batuen giza eskubideen babes sistemaren barruan, ezgaitasuna giza eskubideen gai bat bezala nahitaez hartu beharra eta pertsona hauen eskubideak defendatzerakoan tresna juridiko loteslea edukitzea.\nKonbentzioaren 9. artikuluak zera zehazten du irisgarritasunari buruz:\n"1. Ezgaitasunen bat duten pertsonak askatasunez bizi ahal izan daitezen eta bizitzaren alderdi guztietan erabateko parte-hartzea eduki ahal izan dezaten, Alderdi diren Estatuek neurri egokiak hartuko dituzte ezgaitasunen bat duten pertsonak ingurune fisikora, garraiora, informaziora eta komunikazioetara –informazioaren eta komunikazioaren sistema eta teknologikoetara barne– gainerakoen baldintza berdinetan iristen direla ziurtatzeko. Halaber, jendeari irekitako edo erabilera publikoa duten beste zerbitzu eta instalazio batzuetarako sarbidea ziurtatuko da, bai hiri inguruneetan, bai landa izaerakoetan. Neurri horiek, irisgarritasun oztopoak eta mugak identifikatzea eta deuseztatzea barne hartuko dutenak, aplikatu egingo zaizkie, besteak beste, hauei:\na) Eraikinak, bide publikoak, garraioa eta bestelako kanpo eta barruko instalazioak, adibidez ikastetxeak, etxebizitzak, osasunaren alorreko instalazioak eta lantokiak.\nb) Informazio, komunikazio eta bestelako zerbitzuak, zerbitzu elektronikoak eta larrialdikoak barne.\n2. Alderdi diren Estatuek, halaber, neurri egokiak hartuko dituzte honetarako:\na) Instalazioen edo jendeari irekitako edo erabilera publikoko zerbitzuen irisgarritasunari buruzko gutxieneko arauak eta jarraibideak garatu, aldarrikatu eta aplikatzen direla ikuskatzeko.\nb) Jendeari irekitako edo erabilera publikoko instalazio eta zerbitzuak ematen dituzten erakunde pribatuek ezgaitasunen bat duten pertsonentzako irisgarritasun alderdi guztiak aintzat hartzen dituztela bermatzeko.\nc) Ezgaitasunen bat duten pertsonek aurre egin beharreko irisgarritasun arazoetan esku hartzen duten pertsona guztiei prestakuntza eskaintzeko.\nd) Eraikinei eta jendeari irekitako beste instalazio batzuei Braille moduan idatzitako eta irakurketa eta ulermen errazeko formatuetan idatzitako seinaleztapena emateko.\ne) Giza laguntzako edo animalia eta bitarteko laguntzako moduak eskaintzeko, gidak, irakurleak eta zeinu hizkuntzaren interprete profesionalak barne. Horren bitartez, jendeari irekitako eraikinetara eta beste instalazio batzuetara sartzea erraztu behar da.\nf) Ezgaitasunen bat duten pertsonei laguntza eta babesa emateko beste modu egoki batzuk sustatzeko, horren bitartez informaziora iristen direla bermatzeko.\ng) Ezgaitasunen bat duten pertsonak informazio eta komunikazio sistema eta teknologia berrietara iristen direla sustatzeko, Internet barne.\nh) Etapa goiztiar batean informazio eta komunikazioaren sistema eta teknologia irisgarrien diseinua, garapena, ekoizpena eta banaketa sustatzeko, sistema eta teknologia horiek irisgarriak izan daitezen ahalik eta kostu txikienean".\n1.2. Europako Kontseilua\nTestuinguru europarrean, azpimarratu egin behar dira Europako Kontseiluak ezgaitasunen bat duten pertsonen eskubideen alde bideratutako ekimen hauek:\n– 1992. urtean, elbarritasunen bat duten pertsonak gizarteratzeari buruzko politika koherente bati buruzko gomendioa onetsi zen.\n– 1993. urtean, irisgarritasunaren gaiko printzipio eta gidalerroei buruzko gida bat landu zen.\n– 1996. urtean, Gutun Sozial Europarrak jaso egin zuen ezgaitasunen bat duten pertsonek autonomiarako, gizarteratzeko eta komunitatearen bizitzan parte hartzeko eskubidea dutela, horretarako komunikazio eta mugikortasun oztopoak gainditzera zuzendutako neurriak hartuz nahiz pertsona horiei garraioetara, etxebizitzara eta kultura eta aisialdi jardueretara iristea erraztuz.\n– 2001. urtean, Tomarreko Ebazpenaren bitartez, Europako Kontseiluak irisgarritasun unibertsalaren filosofia gain hartu zuen (ResAP Ebazpena (2001)1.) honi buruz: "eraikitako ingurunearen esparruan lan egiten duen lanbide multzoaren prestakuntza programetan ideia unibertsalaren printzipioak sartzea".\n1.3. Europar Batasuna\nEuropar Batasunaren esparruan hurrengo testuak aipatu beharko lirateke:\n– 1996. urtean, abenduaren 20ko Kontseiluaren baitan bildutako Europar Batasunaren Kontseiluaren, Gobernuetako ordezkarien eta Estatu kideen Ebazpena egin zen. Ebazpen hori elbarritasunen bat duten pertsonen aukera berdintasunari buruzkoa izan zen (EEAO 97/01/13) eta azpimarratu egin zuen beharrezkoa zela ezgaitasunen bat duten pertsonei erabateko herritar izatera iristea galarazten zieten oztopoak deuseztatzea.\n– 2000. urtean, Batzordeak Kontseiluari, Europako Parlamentuari, Ekonomia eta Gizarte Lantaldeari eta Eskualdeetako Lantaldeari egindako Jakinarazpena onetsi zen: "Ezgaitasunen bat duten pertsonentzako oztoporik edukiko ez duen Europarantz". Brusela, 2000. urteko maiatzaren 12a (BATZ. 2000 – 284 amaiera, EEAOn argitaratu ez zena). Jakinarazpenak azpimarratu egiten zuen Europar Batasunak trakzio elementu gisa zuen papera, estatu kideen arteko lankidetza bultzatzeko, trukea sustatzeko eta egungo oztopoak deuseztatzera eramango duten praktika onenen garapenerako.\nBatzordeak koordinazio handiagoa defendatzen du hurrengo esparruen artean: enplegua, hezkuntza, lanbide heziketa, garraioa, barne merkatua, informazioaren gizartea, teknologia berriak eta kontsumitzaileen politika. Halaber, jarduteko ildo estrategiko batzuekin jarraitu beharreko ibilbidea finkatzen du: mugikortasunaren eta irisgarritasunaren hobekuntzarantz; guztion zerbitzura dagoen informazioaren gizarte baterantz; laguntza teknologiei dagokienez garapen gehiago edukiko duen merkatu komunerantz.\nBestalde, jakinarazpen honekin lortu nahi diren helburuak hauek dira:\n• Mugikortasunaren alde egitea herritartasunaren osagai den heinean.\n• Irisgarritasunaren gaian, sektore arteko politiken gabeziak estaltzea.\n• Ezgaitasunen bat duten pertsonei informazioaren gizartean sartzea ahalbidetzea.\n• Laguntza teknologien merkatua hobetzea.\n• Merkatuan, ezgaitasunen bat duten kontsumitzaileen eskubideak eta interesak babestea.\n– Urte horretan bertan, Kontseiluaren 2000/78/EE Zuzentaraua onetsi zen, 2000ko azaroaren 27koa, enpleguan eta lanbidean tratu berdintasunerako esparru orokorra finkatzeari buruzkoa. Bereizkeriaren aurkako arau bat da, laneko irisgarritasun fisikoko gaiei buruzkoa.\n2003. urtean "Ezgaitasunen bat duten Pertsonen Urte Europarrak" sortutako bultzada baliatuz, Batzordeak emaitza horiek aprobetxatu nahi izan zituen urte anitzeko ekintza plan bat ezartzearen bitartez. Ekintza plan honen helburua hau da: 2010. urtea baino lehen, ezgaitasunaren dimentsioa sartzea eragindako politika komunitarioetan eta ekintza zehatzak aplikatzea oinarrizko eremuetan. Horrela, ezgaitasunen bat duten pertsonen integrazio ekonomikoa eta gizarteratzea hobetuko dira (Batzordeak Kontseiluari, Europako Parlamentuari, Ekonomia eta Gizarte Lantaldeari eta Eskualdeetako Lantaldeari urriaren 30ean egindako Jakinarazpena: "Aukera berdintasuna ezgaitasunen bat duten pertsonentzat: ekintza plan europar bat" (BATZ 2003-650 amaiera, aldizkari ofizialean argitaratu ez zena).\n– 2006. urtean, Ministroen Batzordeak Rec(2006)5 Gomendioa onetsi zuen Estatu kideentzat. Gomendio hori Europako Kontseiluaren Ekintza Planari buruzkoa zen, ezgaitasunen bat duten pertsonen eskubideak sustatzeko eta haien parte-hartzea erabatekoa izateko gizartean: ezgaitasunen bat duten pertsonen bizi kalitatea hobetzea Europan 2006-2015.\n– 2008. urtean, Kontseiluaren 2008ko martxoaren 17ko 2008/C75/01 Ebazpenak, Europar Batasunean ezgaitasunen bat duten pertsonen egoerari buruzkoa, gonbitea luzatzen die Estatu kideei eta Batzordeari zera berma dezaten: ezgaitasunen bat duten pertsonentzako irisgarritasuna; lan merkatuan duten parte-hartzea areagotzea, enplegu malguko planak, laneratze aktiboa eta laguntza teknologiak eta laguntza pertsonala erabiltzea bezalako neurri positiboak konbinatzearen bitartez; herritar guztiak informazioaren gizartean sartzen direla sustatzea, esparru digitalean sartzeari buruzko Rigako Adierazpenarekin bat etorriz, informazio eta komunikazioko teknologia irisgarriak garatuz eta ezgaitasunen bat duten pertsonentzako laguntza teknologien bitartez.\nAzkenik, epigrafe honetan beharrezkoa da irisgarritasuna sustatzeko beste tresna batzuk aipatzea, horiek garrantzi berezia baitute garraioaren sektorean:\nTrenaren bitartez egindako garraioa\nLehenik eta behin, Europako Parlamentuaren 2008/164/EE Zuzentaraua aipatu behar dugu, hain zuzen ere Elkarreragingarritasuneko Zehaztapen Teknikoari (EZT) buruzkoa mugikortasun urria duten pertsonen kasuan, Europan zeharreko ohiko trenbide sistemetan eta abiadura handikoetan (Europar Batasuneko Aldizkari Ofiziala, 2008ko martxoaren 7koa).\nMaterial mugikorraren irisgarritasunari buruzko EZTak zera finkatzen du:\n"Tren guztiek, gutxienez, mugikortasun urriko pertsonei egokituriko ate bat eduki beharko dute; ate horrek sistemaren bat eduki beharko du kotxearen eta nasaren arteko distantzia estaltzeko, betiere, distantzia horiek hurrengoen artean egonez gero:\nHutsune horizontala ≥ 75 mm\nHutsune bertikala ≥ 50mm".\nHalaber, Europako Parlamentuaren eta Kontseiluaren 1371/2007 Erregelamenduak, urriaren 23koa, finkatu egiten ditu trenbideko nazioarteko bidaiarien eskubideak eta betebeharrak zeintzuk diren, eta hura zuzenean aplikatzekoa da Estatu espainiarrean.\nErregelamendu horrek, hamargarren oinarrian, bildu egiten ditu trenbidez egindako garraioak eduki behar dituen baldintzak ezintasunen bat duten pertsonen irisgarritasuna errazte aldera; horren bitartez aukera berdintasuna bermatuko da garraiobide hau erabiltzeko garaian (V. kapitulua, 19.etik 25.era bitarteko artikuluak).\nErregelamenduak ezarri egiten du bidaiariak trenbidez garraiatzeko zerbitzuak herritar guztientzako onuragarri izan behar direla. Horretarako, aurreikusi egiten du ezintasunen bat duten pertsonek eta ezintasunen batengatik, adinagatik edo beste edozein faktorerengatik mugikortasuna urriturik duten pertsonek eduki egin behar dituztela trenez bidaiatzerakoan gainerako herritarrek dituzten aukera baliokideak. Halaber, gainerako pertsonek duten eskubide berdina dute mugikortasun askatasunerako, aukeraketa askatasunerako eta bereizkeriarik ez jasateko. Hori dela eta, enpresa eragileek eta trenbide sareen administratzaileek bereizkeriarik gabeko irisgarritasun neurri batzuk finkatu behar dituzte talde honen garraioari aplikatze aldera, eta, horretarako, ezgaitasunen bat duten pertsonen eta mugikortasun urriko pertsonen ordezkari diren erakundeen parte-hartze aktiboa eduki behar dute.\nEuropako Parlamentuaren eta Kontseiluaren 2001. urteko azaroaren 20ko 2001/85/EE Zuzentaraua, gidariaren eserlekuaz gainera beste zortzi toki dituzten eta bidaiariak garraiatzeko erabiltzen diren ibilgailuei aplikatu beharreko xedapen bereziei buruzkoa. Horren bitartez, 70/156/EEE eta 97/27/EE zuzentarauak aldarazi ziren.\nBesteak beste, zuzentarauak jaso egiten du gidarien betebeharra dela existitzen diren sistemak aktibatzea autobusaren zoruaren garaiera murrizteko.\n1107/2006 EE Erregelamendua egin zen, airetiko garraioan ezgaitasunen bat duten pertsonen edo mugikortasun urria dutenen eskubideei buruzkoa (EBAO Ln, 204, argitaratua 2006ko uztailaren 26an).\nErregelamendu hau kokatu egiten da garraio publikoko modu guztietan bidaiarien eskubideak indartzeko plan bateratu baten baitan. Ezgaitasunagatik, adinagatik edo beste faktoreren batengatik mugikortasun urriko desabantaila jasaten duten pertsonek gainerako herritarrek airetiko garraioa erabiltzeko dituzten aukera berdinak eduki behar dituzte. Erregelamenduak betebeharrak finkatzen ditu ezgaitasunen bat duten pertsonei laguntzearen alorrean, eta betebehar horiek hegazkin konpainientzat nahiz aireportuen kudeatzaileentzat dira.


Nire enpresa nazioartean hedatzeko gakoak: Nola eta non esportatu? — LABORAL Kutxa\n20 maiatza, 2020 | argitaratuta LABORAL Kutxa\nZure enpresa nazioarteko merkatura zabaltzeak zer abantaila eta arrisku dituen baloratu ondoren, egin beharreko ekintzak eta balizko aukerak ikusteko unea da. Herrialde egokia aukeratzea izango da prozesuaren erronketako bat. Hainbat ekintza daude, prozesuari atxikitako bideragarritasun ekonomiko eta estrategikoaren azterketarekin lotura dutenak.\nNire enpresa nazioartean hedatzeko ekintzak\nAurretiaz, AMIA azterketa egitea. Azterketa hori oinarrizkoa bezain eraginkorra da; izan ere, enpresa hedatzeko Ahuleziak azaleratzen, Mehatxuak erakusten, Indarguneak zehazten eta Aukerak nabarmentzen ditu.\nBideragarritasun ekonomikoa aztertzea. Horrelako abentura bati ekin aurretik ziur jakin behar dugu proiektua ekonomikoki bideragarria eta errentagarria dela.\nMerkatuaren azterketa sakona gauzatzea. Ezagutzen ez dugun merkatu batean sartu aurretik, erradiografia zehatza egin behar da, bertan jarduteko aukerarik badagoen edo, aitzitik, dagoeneko saturatuta dagoen jakiteko.\nNazioartekotze-plana garatzea. Negozio-plana enpresa bat sortzeko dokumentu gidaria den bezala, nazioartekotze-planak nazioarteko hedapena bideratzeko balio behar du.\nMarketin-estrategia zehaztea. Atzerriko enpresa bat merkatu berri batean sartzen denean, marketin-estrategia indartsu bat erabili behar du bere produktua kontsumitzaileei aurkezteko eta hornitzaileen eta banatzaileen artean finkatzeko.\nEkintza horiekin batera, enpresak bere doikuntzak egin behar ditu prozesu berriari ekiteko. Enpresa bat nazioartean hedatzeko estrategia ororen lehen urratsa Esportazio Saila sortzea da. Sailak bere egitura izango du, merkatu berrietan espezializatua, eta, aldi berean, konpainiaren alderdi guztiak ezagutuko ditu.\nGainera, prozesu berritzaileak jarri behar dira abian: gaur egun ezinezkoa da XXI. mendeko estrategia bat XX. mendeko prozedurekin garatzea. Era berean, enpresak produktua merkaturatzeko biderik egokiena aukeratu behar du, eta espazio fisikoa eta online salmentarako kanal bat izateko aukera aztertu, biderik eraginkorrenetako bat baita.\nAzkenik, beste herrialde batzuetan fisikoki ezarri ala ez erabaki behar du enpresak, filialen edo frankizien bitartez. Urrats hori izaten da nazioartean hedatzeko estrategien azken fasea.\nDena den, enpresa bat nazioartean hedatzeko hainbat modu daude, errazenetik hasi eta beste herrialde batzuetan fisikoki kokatzeraino.\nNire enpresa nazioartean hedatzeko moduak\nBitartekarien bidez esportatuz. Zeharkako formula horren bidez, enpresa batek bere produktuak sal diezazkioke bitartekari independente bati, jatorrizko nahiz helmugako herrialdekoa izan. Era berean, esportazioak administratzen dituzten eta salmentak komisio baten truke kudeatzen dituzten enpresak erabil daitezke.\nZuzenean esportatuz. Formularik errazena da: enpresa batek atzerriko bere bezeroarekin harremanetan jarri eta salgai bat saltzen dio. Ez da bitartekaririk behar eta ez zaie hirugarrenei komisiorik ordaindu behar, baina ezinbestekoa da nolabaiteko azpiegitura edukitzea, langileek maiz bidaiatzeko aukera izatea, helmugako lurraldean ere agenteez baliatzea, etab.\nBaimenak emanez. Formula horren bitartez, enpresa batek beste bati baimena ematen dio bere salgaia saltzeko, marka erabiltzeko…, komisio baten truke. 0>El mayor riesgo de esta opción es que se deja en manos de un tercero el prestigio del producto, la atención al cliente, etc. Beraz, produktuaren prestigioa, bezeroaren arreta eta beste alderdi batzuk hirugarren baten esku uzten dira, eta horixe da, hain zuzen, aukera horren arrisku nagusia.\nHan kokatuz. Atzerriko merkatuan behin betiko finkatzea eta bertan ia modu autonomoan jardutea. Nazioartean ezartzea, bete-betean.\nBaina horretan hasi aurretik, enpresa bat nazioartean hedatzeko baldintza jakin batzuk berez ez dauden arren, oinarrizko zenbait jarraibide betetzea komeni da, erraz-errazak, ekonomikoki porrot ez egiteko:\nProduktua ona eta tokian tokiko berezitasunetara egokitzeko gai izatea.\nProzesua garatzeko moduko baliabide ekonomikoak eta langile adituak.\nHelmugako herrialdean konfiantzazko bitartekoak,\nNon esportatu nire produktuak edo zerbitzuak\nAlderdi horiek guztiak kontuan hartuta, honako hau da galdera nagusia: Nora esportatu? Oso zaila da suspertzen ari den merkatu fidagarri bat identifikatzea, aurrez adierazitako guztia kontuan hartu behar delako, baina Kanpo Merkataritzako Institutuak Negozio Aukeren zerbitzua du nazioartean hedatu nahi duten profesional eta enpresentzat. Edonola ere, Industria, Merkataritza eta Turismo Ministerioaren Kanpo Merkataritzari buruzko 2020ko urtarrileko eta otsaileko ohar betearazleak esportazio nagusien xedeak eman zituen ezagutzera. Horrela, Europako merkatuak guztizkoaren % 73,1 bereganatzen du, Amerikakoak % 10, Asiakoak % 8,8, Afrikakoak % 6,1 eta Ozeaniakoak % 0,5.\nGomendio horiek guztiek areagotu egiten dituzte enpresa bat nazioartean hedatzeko estrategiaren arrakasta-aukerak.\nLABORAL Kutxan esperientzia handia dugu nazioarteko merkatuetan eta enpresak nazioartean hedatzeko prozesuetan. Nahi duzun lekura iritsiko zara nazioarteko negozioan adituak diren gure espezialisten aholkularitzarekin eta nazioarteko bankuekin indarrean ditugun hitzarmenekin.


...tako batzuen protagonistak emakumeak dira, hala nola Abadesa, Belar-biltzailea edo Komunera.Emakumeak, alta, aldi horret...\nHilda printzesa abadesa santu egin zuten. Azaroaren 17an da bere eguna.\nItxoidazu Caffé de Passy-n. Egilea(k) ETXEBERRIA GARRO, Martin; ETXEBERRIA GARRO, Xabier. , ELKAR 2015 (5)\n...tzen hasi ziren Jacqueline Arnauld, Mère Angélique abadesa gaztearen eskutik. Familia oneko alaba zen berau, zorrotza ...\nBitartean, baina, Port Royaleko abadesak doktrina berria abian ipini zuen campagne erdian galdutako ...\n...Izua zen eta ez erronka, Jacqueline Arnauld abadesaren begirada ilunean gordetzen zena, orain garbi uler nezakeen....\n...iratu nion tristuraz. Mère Agnès izeneko Port Royaleko abadesa bati eginiko erretratu ederra, hainbat gizaldiz erregeen et...\n-Port Royaleko abadesen erretratuak zituan, Philippe de Champagnek sinatutako artel...\nLiburua. Egilea(k) EZEZAGUNA. Ortzadar, Editorial Iparraguirre, S.A. 2013 (1)\n6. Maria galanta, abadesaNone\nLiburuak. Egilea(k) EZEZAGUNA. Ortzadar, Editorial Iparraguirre, S.A. 2013 (1)\nLiburuaren joan-etorriak. Egilea(k) GARCIA, Adrian. Berria, Euskal Editorea SM 2012 (1)\n...olatzen dituztela. Toti Martinez de Lezearen La Abadesa eleberriarekin antzeko saio bat egin zuten, baina ez zuten ...\nMaria Dolores Leonet. Euskara ahoan eta ibili mendiko munduan: 'Mundukoak gehiago kanbiatu dira mundua bera baino'. Egilea(k) ELUSTONDO, Miel Anjel. Argia, Komunikazio Biziagoa, S.A.L 2019 (2)\n...eko zistertar monasterioa]. Biak, gainera, abadesa egin zituzten. Lehenengoa hiltzean, bestea egin zuten abade...\n...tuzten. Lehenengoa hiltzean, bestea egin zuten abadesa. Bata 16 urterekin joan zen moja; bestea, 18rekin-edo. Lan ...\nahabor, abadia, abadesa, abagune ...


Musikak esaten duena - Deia\nana urkiza 23.08.2021 | 00:14\nAurtengo udan musika falta zait. Hasteko eta behin, txistulariak. Goizeko kale-jira, batez ere. Umetan, txistularien kale-jirak, udan, oporretan, jaietan eta Euskal Herrian geundela adierazten zigun. Hala gogora- tzen dut, behintzat.\nAurtengoan, osasun neurriak direla eta, kaleko agerpen guztiak bertan behera utzi behar izan dira. Baina sentitu dudan gabezia kalean egin edo jaso daitekeenetik haratago doa.\nZeren eta uda honetan egon naiz jatetxeetan, tabernetan, janari-dendetan, museoetan, erakusketetan, terrazetan, eta eguraldia kenduta, beste ezer gutxik adierazi dit nire herrian nagoela. Eta bisitatu ditut inguruko herri txikiak eta bisitatu ditut gure geografiako bost hiriburuetatik hiru... eta musikak ez nau bertakotu.\nAstebetez joan naiz, ordea, atzerrira, eta han, musika zaintzen duten elementua dela konturatu naiz. Jatetxeetan, argi eta garbi. Eta museoetan eta erakusketetan, zer esanik ez. Historia egin duten pertsonen bizitzak kontatzeko elementu ezinbestekoa izan da musika: ikerlari baten lorpenak jakitera emateko, gerra baten amaiera iragartzeko, koadro bat azaltzeko, kultur mugimendu berri bat aurkezteko, idazle baten bizitza ezagutarazteko, pentsalari baten lanak azaltzeko... kasu guztietan, musika izan dute lagun. Eta lekuetatik ateratzen zarenean, kontatu dizutenaz gain, emozio batekin ateratzen zara, lagun izan duzun musika hori berriz entzuten duzunean, entzun duzun lekura garraiatuko zaituelarik. Momentu batez, bertakotu egiten zara.\nEz dakit aspektu hau zaintzea nori dagokion. Baina berebiziko eragina dauka gure egunerokoan: ez bakarrik historian kokatzeko, baizik eta baita orain aldean kokatzeko. Kontatzeko. Ulertzeko. Sentitzeko. Izateko. Musikak bertoko (edo ez) sentiarazteko balio digu. Kontua da zer entzuten dugun, noiz eta nola. Kontua da, zer kontatzen zaigun musika entzuten gauden bitartean. Beharbada, gehien entzuten den musika jartzen digute nonahi, eta kitto, horrek mundutiar bilakatzen gaituelakoan. Beharbada, ez dakigu zer daukagun kontatzeko ere.


Hipoteka kopurua %21,9 jaitsi zen 2009an | Consumer\nHipoteka kopurua %21,9 jaitsi zen 2009an\nEratutako hipoteka bakoitzaren batez besteko zenbatekoa 117.688 eurokoa izan zen, 2008an baino %15,7 gutxiago\nEtxebizitzen gainean eratutako hipoteken kopurua %21,9 jaitsi zen 2009an aurreko urtearekin alderatuta, 653.173 hipotekara iritsi arte. Adierazle honetan hirugarren aldiz jarraian izandako beherakada da, nahiz eta beherakadak moderatu egin diren. 2008an, %32,4ko atzerakada izan zen. Estatistikako Institutu Nazionalak (INE) argitaratutako 2009ko Hipoteken Estatistikak ere jasotzen du etxebizitzen gaineko hipoteka bakoitzeko batez besteko zenbatekoa 117.688 euro izan zela, aurreko urtean baino %15,7 gutxiago.\nLanda- eta hiri-finkak kontuan hartuz gero (azken horiek etxebizitzak hartzen dituzte), eratutako hipoteken kopurua 1.088.717 izan zen, 2008an baino %15,2 gutxiago. Onartutako hipoteka-kredituen kapitala %27,3 jaitsi zen, eta hipoteken batez besteko zenbatekoa, berriz, 137.497 eurokoa izan zen, 2008an baino %14,4 gutxiago.\nKreditu-erakundeek hipoteka-maileguetan erabilitako batez besteko interes-tasa %4,59koa izan zen.\nAurrezki-kutxak izan ziren 2009an hipoteka-mailegu gehien eman zituzten erakundeak (kopuru osoaren %52,7), ondoren bankuek (%36,7) eta beste finantza-erakunde batzuek (%10,5). Mailegatutako kapitalari dagokionez, aurrezki-kutxek kopuru osoaren %47,3 eman zuten, bankuek %42,3 eta beste finantza-erakunde batzuek %10,5.\nInteres-tasakKreditu-erakundeek hipoteka-maileguetan erabilitako batez besteko interes-tasa %4,59koa izan zen (2008an %5,29koa izan zen), eta batez besteko epea 21 urtekoa izan zen (2008an baino hiru urte gutxiago). 2009an, aurrezki-kutxen hipoteka-maileguen batez besteko interes-tasa %4,74koa izan zen, eta batez besteko epea, berriz, 22 urtekoa. Bankuei dagokienez, hipoteka-maileguen batez besteko tasa %4,51koa izan zen, eta batez besteko epea 20 urtekoa.\n2009an eratutako hipoteken %95,9k interes-tasa aldakorra erabili zuen, eta %4,1ek interes-tasa finkoa. Aldagaien artean, Euriborra izan zen hipoteken eraketan gehien erabili zen erreferentziako interes-tasa, zehazki, kontratu berrien %87,7.\nBaldintzak aldatu zituzten hipoteken kopuru osoa 534.372 izan zen 2009an, eta horrek urtetik urtera %39,3ko hazkundea ekarri zuen. Etxebizitzen kasuan, baldintzak aldatu zituzten hipoteken kopurua %32,7 hazi zen. Baldintzetako kanbio-tasa kontuan hartuz gero, 435.845 nobazioak izan ziren (finantza-erakunde berarekin egindako aldaketak), 2008an baino %55,4 gehiago. Erakundez aldatu ziren maileguak (hartzekodunari egindako subrogazioak) 71.334 izan ziren, urte arteko tasan %20,1 gehiago. Bestalde, 27.193 hipotekatan hipotekatutako ondasunaren titularra aldatu zen (zordunari subrogazioak egin zitzaizkion), eta horrek urtetik urtera %38,2ko jaitsiera ekarri zuen.\n2009an erregistroan deuseztatu ziren etxebizitzen gaineko hipotekak %24,1 jaitsi ziren\nAurreko ekitaldian baldintzatan aldaketak izan zituzten 534.372 hipoteketatik, %43,9 (234.828) interes tasen aldaketengatik izan ziren. Tasa finkoko hipoteken ehunekoa nabarmen murriztu zen baldintzak aldatu ondoren (kopuru osoaren %4,2tik %2,0ra), mailegu horietako gehienak interes-tasa aldakor bati buruzkoak baitziren. Interes-tasen egituraren barruan, Euriborra izan zen erreferentzia garrantzitsuena. Batez besteko interes txikiena beste interes-tasa batzuena izan zen, bai aldaketaren aurretik (% 4,34), bai ondoren (% 3,66). Baldintzak aldatu ondoren, maileguen batez besteko interesa 0,41 puntu jaitsi zen tasa finkoko hipoteketan eta 0,62 puntu tasa aldakorrekoetan.\nBestalde, iaz 536.385 hipoteka baliogabetu ziren erregistroan, eta horrek urtetik urtera %21,5 jaistea ekarri zuen. Landa-finketan ezeztatutako hipotekak %4,9 jaitsi ziren, eta hiri-finketan ezeztatutakoak %22,0. Etxebizitzen gaineko ezeztapenen kopurua %24,1 jaitsi zen urtetik urterako tasan. Bertan behera utzitako hipoteken %96,5 hiri-finkei dagokie eta %3,5 landa-finkei. Hirikoen artean, %70,5 etxebizitzak izan ziren.\n100.000 biztanleko hipoteka zuten finken kopurua handiagoa izan zen 2009an Errioxan (4.821) eta Kantabrian (3.945). Eskualde guztietan urte arteko tasa negatiboak izan ziren; Gaztela-Mantxan (-% 54) eta Katalunian (-% 47) izan ziren jaitsiera handienak. Hipotekatutako batez besteko zenbatekoa Madril (194.556 euro) eta Euskal Autonomia Erkidegoa (176.612 euro) izan ziren.\netxebizitzak hipotecas-eu interés-eu Medio-eu número-eu


CCOO: “greba deialdiak pentsiodunen mugimenduaren batasuna hondatzen du” - Sakana - Guaixe.eus\nCCOO: “greba deialdiak pentsiodunen mugimenduaren batasuna hondatzen du”\nGuaixe 2020-01-23 19:54\nCCOOren Altsasuko egoitza.\nSindikatuarendako “deialdi partzial hau zentzugabea da, gainera testuingurutik kanpo eta presaka egina, eta, are gehiago, kontuan izanda joan den astean Ministroen Kontseiluak pentsioen balioa handitzea onartu zuela”.\nEuskal Herriko Eskubide Sozialen Kartak hilaren 30erako deitutako greba orokorra CCOOk ez du babestuko. Sindikatuaren iritziz, pentsio duinen alde “milaka pertsonak kaleetan oinarritutako aldarrikapena hondatzen saiatzen da”. CCOOtik nabarmendu dutenez, “pentsiodunen mugimenduaren hasieratik parte hartzen duela, ekintza-batasunaren alde lan eginez eta horretarako orduak eskainiz, beti ere, gizarte-oinarri zabala eta plurala biltzeko eta mobilizatzeko gai den pentsiodunen mugimendu bat antolatzeari lehentasuna emanez”.\nGreba orokorraren deialdiarekin bat egin duten “ELAk, LABek eta gainerako deitzaileek arriskuan jartzen dute erakundeen eta kalearen arteko batasuna. Dirudienez, sindikatu horiendako garrantzitsuagoa da nazio-nortasuna, muga fisikoak, bandera, gizarte-eskubideak baino”. CCOOkoen iritziz “ELAk eta LABek gizarte-emari hori gutxiesten dute, pentsio duinen aldeko eskaria modu baztertzailean eta ez oso erabilgarrian protagonizatu nahian”.\nAzkenik, CCOOtik gaineratu dutenez, “ilbeltzaren 31tik aurrera, pentsio publikoen aldeko mugimenduaren nortasun-ezaugarriak berreskuratzeko lan egingo dugu, haren aniztasuna, mobilizatzeko ahalmena eta eskari zuzenak oinarri hartuta”.


Aperribaiko hirugarren igogailuaren eraikitzea urtarrilaren 10ean hasiko da - Deia\ndeia.eus 07.01.2022 | 17:31\nAperribaiko hirugarren igogailuaren eraikitzea urtarrilaren 10ean hasiko da Galdaoko Udala\nGaladakaoko Udalak ostiral honetan, urtarrilaren 7, jakinarazi duenez, Aperribaiko hirugarren igogailua eraikitzeko lanak hasi dira. Zehazki, lanak datorren astelehenean, urtarrilaren 10ean, hasiko dira. Igogailu horri esker, Olabarrieta 1etik anbulatorioko haur-parkera joan ahal izango da. Udalak ere ohartarazi du igogailuaren obrek Aperribai auzoko aparkalekuari eragingo diotela, anbulatorioko haur-parkearen ondoan. Oraingoz, obrak bost aparkalekuri eragingo die, eta ezin izango da astelehenetik bertatik aparkatu.\nHorrez gain, eskaileratako oinezkoen pasabidea desbideratu behar izango dela aurreikusten da. Beraz, astelehenean hasi eta obrek iraun bitartean, egokitzapenak egongo dira inguruetan, Udalak informatu duenez.\nAurreko bi igogailuetako batek Aperribai Auzoa kalea anbulatoriotik gertu dagoen haur-parkearekin lotzen du, eta besteak Urreta eta Tximiolarre lotzen ditu. Azken azpiegitura hori Urreta HLHI ikastetxearen aurrean dago.\nBizkai kaleko asfaltatze-lanak hasten dira\nBestalde, Galdaoko Udalak jakinarazi duenez, astelehenean bertan berrekingo zaio Bizkai Kalea asfaltatzeari. Horretarako, Urreta eskolaren alboan dagoen biribilgunetik (Frai Ignazio kaletik) A8 autobidearekin lotura duen biribilgunera arte dauden aparkalekuak libre utzi beharko dira.\nObrak direla eta, Galdaoko Udalak ere jakinarazi du ibilgailu arinen pasabidea desbideratuko dela, Gorbeia Mendi kaleko eta Bizkai kaleko aparkalekuei eraginez. Hamabost bat eguneko epean gauzatzea aurreikusten da.


"Esajeratzea eta minimizatzea, biak saihestu behar dira" - Gipuzkoako Hitza\n“Esajeratzea eta minimizatzea, biak saihestu behar dira”\n2017, azaroak 24 gipuzkoa 1526\nIzar Arregik (Azpeitia, 1976) urteak daramatza, bai bere kontsultan eta bai Azpeitiko ikastetxeekin elkarlanean, bullying-aren edo jazarpenaren gaia lantzen. UEUk eta Azpeitiko Udalak antolatutako jardunaldietan, Bullying-ari, aurrez aurre, aurre eginez: noiz, nola eta nork zer egin? tailerra eskainiko du gaur arratsaldean.\nNola detektatu etxean ume bat bullying-a sufritzen ari dela? Ez dute kontatzeko joera izaten.\nUmeek, modu batera edo bestera, adierazten dute. Hasten dira esaten “ez daukat gogorik lagunekin irteteko”, “tripako mina daukat, eta ezin naiz eskolara joan” edo “gaur nahiago dut lehengusuekin baserrira joan”. Hasieran da gogo gabe baleude bezala. Gero, jateari uzten has daitezke, negargura etengabe, anai-arrebekin jarrera txarra… Eta, azkenik, egoera larritu ahala, arazo psikosomatikoak hasten dira: buruko mina, urtikaria, alopezia, antsietatea, ohean pixa egiten hastea…\nSintomei adi, beraz?\nBai, baina kontuz. Sintoma horiek maiz nahasten dira garapen ebolutiboarekin. 10 urte inguruan normala da hainbat beldur sortzea; hiltzeko beldurra, banaketaren beldurra, konplexuak… Portaeran eragin dezakete beldur horiek, baita lagun arteko arazorik ez dagoenean ere. Baina batzuetan gurasoek dena leporatzen diote lagunen artekoari. Eta arriskutsua da bullying-a ez dena bullying gisa hartzea.\nZerk eragin dezake nahasmen hori?\nAurretik beraiek izandako esperientzia txar baten edo beraiek dituzten beldurren arabera, guraso batzuek egoera esajeratu eta beraien beldurra estrapolatu egiten dute. Gerta liteke, adibidez, lagunen merienda batera ez gonbidatzea edo norbaitekin haserretu izana, eta ume horrek mina sentitzea, sufritzea; baina hori ez da bullying egoera bat.\nGurasoek biktima bihurtzen dute umea?\nBatzuetan, gurasoak behar baino lehen hasten gara esku hartzen, alarma soziala pizten, gure minarekin eta beldurrarekin sintonizatzen… eta joaten gara eskolara edo beste gurasoengana, kontu eske. Horrek ez dio mesederik egiten umeari, eta arriskutsua da. Halako bazterketa txikiak, gatazka txikiak gertatu egiten dira. Lagun arteko gorabehera horiek ez dira bullying egoerak; baina, hala tratatuz gero, bihur daitezke. Eta ez dut esan nahi ume horrek ez duela gaizki pasatu, edo ez zaiola lagundu behar, baina ez horrela.\nKontrakoa ere gertatzen da? Gurasoek ez ikustea?\nBai. Hori da beste muturra, eta hori ere arriskutsua da. Jazarpena minimizatzea; oso arriskutsua da ume kontuak direla esan, berez pasatuko dela pentsatu eta kasurik ez egitea ere. Ez esajeratzea eta ez minimizatzea, bi muturrak saihestea da gakoa, eta oreka lortzea, bai eskolan eta bai familian.\nJazarpenaren inguruko protokolo ezberdinetan, erreparatzen zaiei kusleei, modu pasiboan jokatzen duten horiei?\nBai, garrantzitsuak dira. Baina, duela pare bat aste, jardunaldi batzuetan, aditu batek gaiari buruzko azken ikerketak aipatu zituen, eta zur eta lur utzi ninduen. Urteak daramatzat honetan, eta beti aritu gara adimen emozionala eta trebetasun sozialak lantzen, horrek umea bullying kasu bat ikusi eta aurre egiteko prestatuko balu bezala. Baina, badirudi ezetz, presio sozialak ia guztiz baliogabetzen dituela gaitasun emozional eta enpatia guztiak; halakoetan, gaitasun emozional handiena duen umea errudun sentitzen da, eta gaitasun emozional gutxien duenari, berriz, ez zaio axola. Beraz, ikusleen arlo hori presio sozialaren ildotik eta talde kohesioa indartuz landu beharko litzateke; modu indibidualean ez, baizik eta kolektiboan.\nBullying-aren biktimak beti behar du laguntza emozionala?\nOndorioak hor gelditzen dira. Gerta liteke biktima izan den hori berriro biktima izatea edo aurrera begira erasotzaile bihurtzea. Ondorioak ez badira lantzen, amorru bat gelditzen da barruan, eta ea etorkizunean nola kudeatzen duen amorru hori. Zenbaitetan, amorrua bideratzen dute erasotzaile izan zen haren edo beste kide baten kontra. Bestetik, bullying-a sufritu duenari autokontzeptua minduta gelditzen zaio. Autokontzeptua da bakoitzak bere buruaz pentsatzen duena, eta jazarpen kasu batek batez ere autokontzeptu sozialari kalte egiten dio; ume batek pentsa dezake lagun artean ez dela inoiz gehiago onartua eta maitatua izango. Beraz, inportantea da bullying egoera gainditzea, baina biktimaren autokontzeptua lantzea ere bai.\nPsikologo bat beharko luke?\nGarrantzitsua da ume horri balorazio bat egitea ea nolako ondorioak gelditu zaizkion, eta ondoriorik badu, lantzea. Baina okerrena da psikologoa ordaindu egin behar dela, eta ez gutxi; publikoa izan beharko luke. Jazarlearen kasuan, berdin; ondorioak landu, balio berriak sustatu eta identifikatutako jokabide okerrak zuzentzeko lan egin behar da. Nire esperientziatik esango dizut biktimak iristen direla kontsultara, batez ere sintoma larriak badira; baina erasotzaileen familiek gutxitan jotzen dute psikologoarengana, eta, berez, laguntza handiagoa behar dute horiek.\nHalako egoerei baikortasunez begiratu behar zaiela diozu.\nBai, oso inportantea da umeari eta familiari esatea halako egoerak aldatu egiten direla; egun erasotzailea dena gero biktima izan daitekeela, eta egun biktima dena ez dela zertan beti biktima izan.


Gipuzkoako ekonomiak urtea BPGren %2,3ko hazkundearekin amaituko du. Sei urtez jarraian ekonomia hazi egin da Gipuzkoan, batez beste %2,8ko urteko.\n2019an enpresek 5.500 lanpostu sortuko dituzte.\n2019ko lehen seihilekoaren bilakaera ekonomikoa Gipuzkoaren kasuan oso positiboa izan dela esan dezakegu. Izan ere, esportazioekin, enpleguaren sorkuntzarekin, soldatekin eta abarrekin lotutako mailak gainditu egin dira nahiz eta ingurunean ahultasuna gertatu den.\nAipatu ahultasunaren ondorioz Gipuzkoako ekonomiaren portaera erakusten du BPGaren hazkundea pixkanaka eta suabe moderatu egingo dela.\nDatorren urterako hazkunde tasa %1,8-%2,0 inguruan egon daitekeela aurreikusten dugu.\nEnpresen % 86,5ak euren langile kopurua mantentzea edo handitzea aurreikusten dute.\nEnpresen % 84ak uste du merkatuaren egoera normaltasunekoa edo susperraldikoa dela; aldiz, ia % 16ak uste du euren merkatua atzerakada egoeran dagoela.\nBatez besteko fakturazioa % +0,8 igo da aurreko hiruhilekoarekin alderatuta, % +2,6 zerbitzuen sektorean, % +1,2 eraikuntzan eta % +0,2 minimoa industrian.\nEskari zorroaren hazkundea mantsotu egin da. Enpresen %73ak dio euren eskari zorroaren maila normala eta altua dela eta %76 berriz, eskari zorro horren mailari eutsi diola edo hazi egin dela dio.\nProdukziorako gaitasunaren erabilera irailean % 85ean kokatu da, urtebete lehenagoko maila berdinduz. Argi eta garbi, % 80ren gainetik jarraitzen du eta maila horretatik aurrera esaten da ekonomiak bere potentzialerako joera duela. Neurri handieneko enpresek izan dute PGE maila altuena.\nKezkarako faktoreak. Nazioarteko ekonomiaren ahuleziak eragindako ardura asko igo da eta horixe bihurtu da enpresen kezka nagusi honako hauen aurretik: salmenten errentagarritasunean izandako jaitsiera edo Espainiako ekonomiaren ahultasuna.\nEnpresen % 84k uste du merkatuaren egoera normaltasunekoa edo susperraldikoa dela\nEnpresen % 84k uste du merkatuaren egoera normaltasunekoa edo susperraldikoa dela (datua apirilekoaren antzekoa) , eta alderaketa eginda, altua.\nEgoera normaltasunekoa dela uste duen enpresen kopurua ia % 58koa da; hau da, segida osoan adierazle horrek izan duen erregistro handiena, eta iazkoa baino +14,5 puntu handiagoa. Enpresen % 26,5ek uste du merkatua hedaldian dagoela. Datua 2014ko urtarriletik izandako baxuena da eta enpresen ia % 16k aipatu du merkatua atzeraldian dagoela (apirilean baino -1,5 puntu gehiago, eta 2018ko iraileko datuekin alderatuta, +14 puntu). Dena den, maila hori historikoki baxua da.\nHain zuzen ere, industria-konfiantza gutxitu egin da Europako ekonomia nagusietan (Alemaniaren eragina dela) eta Japonian. AEB ere hasi da konfiantzaren beherakada erakusten.\nAzken hiruhileko honetan, inkestari erantzundako enpresen batez besteko fakturazioa % +0,8 igo da aurreko hiruhilekoarekin alderatuta (% +0,9k apirilean).\nOro har, ez da alde handirik ikusi barneko eta kanpoko merkatuaren artean eta, hurrenez hurren, igoerak % +0,8 eta % +0,7 artekoak dira aurreko hiruhilekoarekin alderatuta.\nSektoreka, aldiz, bilakaera ezberdinagoa da; izan ere, industriaren kasuan, sektore horretako fakturazio-igoera % +0,2koa izan da aurreko hilabetearekin alderatuta. Testuinguru honen baitan, industria-enpresa esportatzaileak dira fakturazioaren igoera handixeagoa izan dutenak eta ez soilik kanpoko merkatuaren bilakaera hobea dela eta. Izan ere, enpresa horiek barne-merkatuan duten bilakaera ez-esportatzaileena baino hobea da. Eraikuntzaren eta zerbitzuen sektorearen kasuan, aldiz, salmentek aurreko hiruhilekoarekin alderatuta % +1,2 eta % +2,6 egin dute gora barne-merkatuari esker.\nMerkatua egonkortu egin da. Aurreko hiruhilekoarekin alderatuta beren salmentak mantendu dituzten enpresen kopurua % 57koa da; hau da, adierazle horrek izan duen maila altuena. Gainera, enpresen % 23,5ek fakturazioa handitu du.\nEnpresen %73ak dio euren eskari zorroaren maila normala edo altua dela eta %76ak berriz, eskari zorro horren mailari eutsi diola edo hazi egin dela dio.\nEskarien zorroa % +0,2 igo da aurreko hiruhilekoarekin alderatuta. % +0,1eko igoera txikiagoa du industrian eta, aldiz, zerbitzuetan ere geraldia gertatu dela dirudi. Eraikuntzaren sektorean bakarrik ugaritu dira eskariak: % +4,4.\nHaien eskari maila normala edo altua dela uste duen enpresa kopurua % 73koa da (apirilean bezalaxe). Segida osoko datu altuenetako bat da, baina 2017ko urtarriletik baxuena.\nHaien eskari maila altua dela dioten enpresen kopurua %25eraino jaitsi da (apirilean baino -3 puntu gutxiago). Enpresen % 48k aipatu du haien egoera normaltasunekoa dela (apirilean baino + 3 puntu apirilarekiko). Ooso gutxitan jaso du adierazle horrek oraingoa baino maila altuagoa. Enpresen % 27k adierazi du eskarien maila baxua duela (apirilean bezalaxe) eta 2017ko urtarriletik lortutako maila altuena da (orduko datua % 27,5ekoa zen).\nBeren salmentak mantendu egin dituztela diotenen enpresak, aldiz, % 60 izan dira; hau da, segida osoko maila altuenera iritsi dira. Igoerak izan dituztela aipatu dutenen kopurua % 16koa izan da; hau da, 2013ko apiriletik izandako maila baxuena (apirilean baino -4 puntu gutxiago eta joan den urtean baino -18,5 puntu gutxiago). Eskariak jaitsi egin zaizkiela dioten enpresen kopurua % 24koa da (apirilean baino -1 puntu gutxiago).\nProdukziorako gaitasunaren erabilera\nIrailean % 85ean kokatu da eta urtebete lehenagoko maila berdindu du. Neurri handieneko enpresek izan dute PGE maila altuena.\nProdukzio-gaitasunaren erabilera maila (PGE) % 85ean kokatu da irailean; hau da, apirilekoa baino +1,5 puntu handiagoa izan da, baina joan den urteko irailean erregistratutako maila berean kokatu da. Argi eta garbi, % 80ren gainetik jarraitzen du eta maila horretatik aurrera esaten da ekonomiak bere potentzialerako joera duela.\nSektoreka, industria arloko PGEa % 82,5ean kokatu da; eraikuntzakoa, aldiz, % 91,5ekoa izan da, eta zerbitzuetakoa % 89koa. Neurriari dagokionez, neurri handieneko enpresak dira PGE maila altuena dutenak. Ondoren, ertainak azaltzen dira zerrendan, eta txikienak azken tokian.\nPGEak inguruko ekonomia nagusietan izan duen bilakaera aztertzen badugu, euroguneko batezbestekoak hirugarren hiruhilekoan jaisten jarraitu duela ikusiko dugu (aurreko hiruhilekoan baino -0,9 puntu gutxiago). % 81,9an kokatu da; hau da, azken hiru urteotako maila baxuenean. Alemanian gertatutakoaren ondorio da bilakaera hori batez ere. Aurtengo hirugarren hiruhilekoko datua % 83,9koa izan da.\nEspainiaren kasuan, aldiz, bilakaera oso ezberdina da Eurogunea eta Alemaniarekiko: Hirugarren hiruhilekoan, PGEa % 80,8ra suspertu da (lehen hiruhilekoan ere lortu zuen emaitza hori). 2008ko lehen hiruhilekotik izandako maila altuena da.\nLangile kopurua mantentzea aurrez ikusi duen enpresa kopurua % 69koa da. Aldiz, % 17,5 dira euren langile kopurua handitzea aurrez ikusi duteen enpresa kopurua. Bestalde langile kopurua gutxitzea aurrez ikusi duen enpresa kopurua % 13,5era igo da, apirilean baino +5,5 puntu gehiago. Hala ere, alderaketa eginda, oraindik maila baxutan dago, historikoki oso baxuak diren datuetatik egin baitu gora.\n2019an, enpresek 5.500 enplegu baino gehiago sortuko dituzte batez beste. Zerbitzuetako eta eraikuntzako enpresak izango dira enplegua sortuko duten enpresa nagusiak; aldiz, industriaren sektorean bilakaera txikiagoa izango da.\nNazioarteko ekonomiaren ahuleziak eragindako ardura asko igo da eta horixe bihurtu da enpresen kezka nagusi honako hauen aurretik: salmenten errentagarritasunean izandako jaitsiera edo Espainiako ekonomiaren ahultasuna. Enpresen % 37k zailtasunak ditu kualifikatutako langileak kontratatzeko eta % 30ek kontratazioren bat egin gabe utzi du pertsona egokirik topatzen ez zuelako.\n2019ko lehen seihilekoaren bilakaera ekonomikoa Gipuzkoaren kasuan oso positiboa izan dela esan dezakegu. Izan ere, esportazioekin, enpleguaren sorkuntzarekin, soldatekin eta abarrekin lotutako mailak gainditu egin dira nahiz eta ingurunean ahultasuna gertatu den bi arrazoi nagusi hauek direla eta: AEBren eta Txinaren arteko arantzelen gerrak eraginda nazioarteko merkataritzan jaitsiera gertatu da eta Alemaniako krisi industriala hasi da Europako gainerako herrialdeak kutsatzen.\nLehen aipatu dugun moduan, hilabeteotako nazioarteko ingurune ekonomikoan eragin handia izan du esperotakoa baino handiagoa izan den ahultasunak. Igoera protekzionista dela eta nazioarteko merkataritza gutxitu egin da eta horrek eragin handia izan du Alemanian. Europako herrialde horretan atzerakada industriala gertatu da eta dagoeneko hasi da Europako gainerako herrialdeetan eragina izaten, eta horien artean, baita Gipuzkoan ere. Horri guztiari, gainera, Brexitaren mehatxua eta beste arrisku geopolitiko batzuk gehitu behar dizkiogu.\nGure kasuan, Gipuzkoako ekonomiaren (zein Euskadikoaren eta Espainiakoaren) portaera ikusita, BPGaren dezelerazio leuna baina pixkanakakoa geratuko dela eta arriskuak gero eta handiagoak izango direla aurrez ikus dezakegu.\nTags: encuesta adegi empresas, encuesta de coyuntura adegi, graficos rueda de prensa coyuntura 2019\nLa economía guipuzcoana cerrará el año creciendo el 2,3% y creando 5.500 puestos de trabajo


KIROL JARDUNALDIAK MARTXAN!\nUsurbildar kirolariak martxan dira jada. Usurbilgo Eskubaloi Elkartekoen eta Usurbilgo Futbol Taldekoen jardunaldia martxan hasi da dagoeneko. Neska zein mutil guztiak gogor entrenatzen aritu ondoren pasa den asteburuan hasi dira jardunaldiekin.\nEskubaloiari dagokionez kadete eta jubenil mailako eskubaloiko neskak Euskal Ligan jolasten hasi dira, aldiz mutilak gogor saiatuko dira Euskal Ligara igotzeko. Txikiagoak ere, infantilak esaterako, gogo handiz hasi dira.\nFutbolariei dagokienez, aurten neska gutxi dira eta senior maila bakarrik dago, kadeteak Hernani aldera joan baitira jolastera ekiporik gabe gelditu direlako. Mutilak aldiz gogor dabiltza postu hobea lortu nahian. Kadeteak ondo hasi dira eta jubenilak oraindik hobe.\nHala ere, bai eskubaloikoei eta bai futbolekoei ez zaie batere gaizki etorriko animoak jasotzea, beraz badakizu futbolekoei Harane futbol zelaian ikusteko aukera duzue eta eskubaloikoei herriko kiroldegian.


Triana auzoaren izena eta bertako errementariak - Ahotsak.eus\nTriana auzoaren izena eta bertako errementariak\nTriana auzoaren izena eta bertako errementariak
Oñatiko Triana auzoaren izena nondik datorren kontatzen du Eustakik. Burdintxuenak mozkortutako mutilei esandakoa. Trianan baserritarrak eta errementariak egoten ziren. Baserriko tresnak bertan zorrozten eta konpontzen zituzten. Trillua.
\nHizlaria(k): Mahai-ingurua Oñatin 1\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-146-009 kodeko bideoa nahi duzula aipatzea: ahotsak@ahotsak.eus\nOñatiko Triana auzoaren izena nondik datorren kontatzen du Eustakik. Burdintxuenak mozkortutako mutilei esandakoa. Trianan baserritarrak eta errementariak egoten ziren. Baserriko tresnak bertan zorrozten eta konpontzen zituzten. Trillua.\nData: 2010(e)ko irailaren 06a\nGaia(k): Herria, azpiegitura » Herri-antolaketa » Kaleak, plazak , Herria, azpiegitura » Herri-antolaketa » Auzoak , Baserria » Baserriko lanak » Lurra lantzea , Lanbideak » Antzinako lanbideak » Errementariak, ferratzaileak , Bestelako kontuak » Historia orokorra\nSagardotegia zuten Antiguan: sagardoa egiteko modua\nErrekaz bestaldeko "Urasandi" zonan gaztainak batzen; gero imilaunka saldu\nDomeketan meza eta arrosarioa; auzoko tabernak\n1936an Mutrikun jaioa